text: Pankkiiriliikkeessä työskentelevä Neil Truman ja hänen vaimonsa Grace ovat olleet naimisissa 18 vuotta ja heillä on yksi tytär. Heidän on kuitenkin vaikea löytää yhteistä aikaa ja kumpikin kaipaa vaihtelua vanhoihin rutiineihin. Neil saa tietää, että hänen vaimonsa harrastaa seksiä miesprostituoidun, Simonin, kanssa. Neil ryhtyy itsekin seksipalveluiden tarjoajaksi ja päättää uusien kokemusten myötä yrittää korjata suhdettaan vaimonsa kanssa.


title: Lappeenrannan keskustaajama

text: Lappeenrannan keskustaajama on taajama Lappeenrannassa ja Taipalsaarella Etelä-Karjalan maakunnassa. Vuonna 2014 taajaman väkiluku oli 55 429, pinta-ala 54,56 neliökilometriä ja väestötiheys 1 015,9 asukasta per neliökilometri.


title: Lappeenrannan keskustaajama

text: Taajaman alueella on 48 Lappeenrannan keskustan, eteläisen, pohjoisen, läntisen ja Lauritsalan alueen kaupunginosaa. Idässä, etelässä ja lännessä taajama ulottuu pieniltä osin myös kaupunginosien ulkopuolelle maaseudulle. Pohjoisessa taajama ulottuu Kivisalmen yli Taipalsaaren Kuivaketveleelle. Vuonna 2014 taajaman asukkaista vain yksi asui Taipalsaaren puolella. Koko Lappeenrannan väestöstä puolestaan 76 prosenttia asui taajaman alueella.


title: Lappeenrannan keskustaajama

text: Taajama on myös Lappeenrannan kaupunkiseudun keskustaajama. Kaupunkiseudun lähitaajamia ovat Joutsenon kirkonkylä, Iitiä (osittain Lemillä), Saimaanharju (Taipalsaarella) ja Taipalsaaren kirkonkylä (Taipalsaarella). Lappeenrannan ja Imatran kaupunkiseudut ovat kasvaneet kiinni toisiinsa.


title: Disa Aspegren

text: Disa Valborg Aspegren, o.s. "Lindberg" (15. maaliskuuta 1910 Kuopio – 2. syyskuuta 1974 Kuopio) oli suomalainen kilpauimari.


title: Disa Aspegren

text: Aspegren, uransa aikana Lindberg, oli ensimmäinen Pohjoismaiden mestaruuteen yltänyt suomalainen naisuimari. ”Urheilumme kasvot” -teoksen (1973, s. 818) mukaan hänestä kehittyi jo nuorena tyttönä yksi Suomen kaikkien aikojen kansainvälisesti merkittävimpiä naisuimareita. Hänen seuransa oli Helsingfors Simsällskap (HSS).


title: Disa Aspegren

text: Aspegren saavutti Suomen-mestaruudet naisten 100 metrin vapaa-uinnissa 1930 ja 1932 sekä 400 metrin vapaauinnissa vuodesta 1927. Lisäksi hänellä oli neljä Suomen uintiennätystä. Hän osallistui muun muassa Amsterdamin olympialaisiin 1928 ja Pohjoismaiden mestaruuskilpailuihin naisten 400 metrin vapaauinnissa Tukholmassa 1929. Hänet nimitettiin vuonna 1948 Kuopion Uimaseuran naisten valmentajaksi.


title: Disa Aspegren

text: Amsterdamin olympialaisissa hän karsiutui 400 metrin vapaauinnissa jo alkuerässä.


title: Disa Aspegren

text: Vuonna 1934 kaikki vapaauintiennätykset 100 metristä ylöspäin olivat hänen nimissään.Aspegren kävi seitsemän luokkaa tyttölyseota ja toimi sen jälkeen vuodesta 1927 kirjakauppa-alalla. Hän oli naimisissa vuodesta 1933 teknikko, myöhemmin insinööri, Oskar Aspegrenin kanssa. Perhe muutti Helsingistä vuonna 1952 Kuopioon, jossa Oskar Aspegren työskenteli puhelinyhdistyksen toimitusjohtajana ja oli KuUS:n puheenjohtaja vuosina 1952–1959.


title: Ulf Lundell

text: Ulf Gerhard Lundell, (s. 20. marraskuuta 1949, Tukholma) on ruotsalainen muusikko, kirjailija ja taiteilija. Vuonna 1975 ilmestyi Lundellin debyyttialbumi "Vargmåne". Vuonna 1976 julkaistiin hänen ensimmäinen romaaninsa, "Jack", jonka jälkeen taiteilijan tuotantoa on julkaistu levyjen ja kirjojen muodossa tasaiseen tahtiin. 1980-luvulla Lundell teki läpimurron kappaleella "Öppna landskap". Kappaleesta kaavailtiin jopa Ruotsin uutta kansallishymniä ja myöhemmin sitä soitti myös Tukholman Kuninkaanlinnan vartioparaatin soittokunta.


title: Ulf Lundell

text: Lundellin musiikki on saanut vaikutteita muusikoilta kuten Bruce Springsteen, Bob Dylan ja Neil Young. Taiteilijan kirjailijaesikuvia puolestaan ovat muun muassa kirjailijat Jack Kerouac ja Allen Ginsberg sekä muut beatnik-kirjailijat. Ulf Lundellilla on ollut vahva vaikutus ruotsalaiseen musiikkiin, ja muun muassa laulaja-lauluntekijät kuten Lars Winnerbäck, David Urwitz, Rolf Carlsson ja Tomas Andersson Wij ovat ammentaneet vaikutteita omaan musiikkiinsa Lundellin tuotannosta.


title: Ulf Lundell

text: Lundellin kitara, "Den vita viskningen" (vapaasti suomennettuna ”Valkoinen kuiskaus”), on kuvattuna muun muassa "Natten hade varit mild och öm" -levyn kannessa. Tähän mennessä Lundell on julkaissut 24 studioalbumia ja 13 romaania. Lundell on esiintynyt Ruotsin Radion Kesäisäntänä neljä kertaa: 24. kesäkuuta 1982, 23.kesäkuuta 1983, 29. kesäkuuta 1985 ja 23. kesäkuuta 2007.


title: Ulf Lundell

text: Vuonna 2009 Lundellin romaani "Sömnen" (1977, suom. "Vuosi Tommy Cosmon elämässä") ja albumit "Nådens år" (1978) ja "Ripp Rapp" (1979) pääsivät mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Ulf Lundell

text: Ulf Lundellin isä oli takomotyöntekijä Gerhard Lundell ja hänen äitinsä Ingrid (omaa sukua Lindström), joka työskenteli muun muassa ompelijana ja apulaisena koulun keittiössä. Ensin perhe asui Tukholman Södermalmilla, mutta muutti vuonna 1960 paikkakunnalle Saltsjö-Boo, joka sijaitsee Tukholman itäpuolella. Ensimmäisen kitaransa Lundell sai kymmenvuotiaana. Ensimmäiset kitarasoinnut Lundellille opetti hänen kaksi vuotta vanhemman siskonsa Ingridin poikaystävä. Vuosina 1967 -1975 Lundell työskenteli monissa eri ammateissa, muun muassa postinkantajana ja sairaalatyöntekijänä. Näinä vuosina Lundell kirjoitti useita kappaleita ja runoja, joita hän tarjosi levy-yhtiöille ja kustantamoille.


title: Ulf Lundell

text: Lundell lähetti yhden demon MNW-levy-yhtiölle, joka torjui sen sanoen ”materiaali ei ole tarpeeksi vahvaa”, kaksi muuta demoa päätyi Silence-levy-yhtiölle, menestyksettä. Vuonna 1974 Lundell kokeili onneaan EMI:n kanssa ja demon kuunneltuaan levy-yhtiö kiinnostui artistista siinä määrin, että halusi tehdä tämän kanssa LP:n nopealla aikataululla. Vuonna 1975 Ulf Lundell julkaisi debyyttialbuminsa Vargmåne. Vuotta myöhemmin, 1976 taiteilija julkaisi suuren suosion saaneen debyyttiromaaninsa "Jack". Teos käsittelee ”keskivertosvenssonin” kapinaa rajoitettua elämää kohtaan poliittisen kansannousun jälkimainingeissa 1960-luvun lopulla. Kirjaa painettiin alun perin 3 000 kappaletta, mutta myyntiluvut nousivat myöhemmin yli 200 000 kappaleeseen.


title: Ulf Lundell

text: Debyyttiromaanin julkaisun aikoihin Lundell oli jo alkanut nauhoittaa seuraajaa "Vargmåne"-albumille. Albumin kakkososan nimeksi tuli "Törst" ja se julkaistiin vain kolme kuukautta "Jack"-esikoisromaanin jälkeen. Esikoiskirjan menestyksen myötä Lundell sai lisää inspiraatiota kirjoittamiseen ja julkaisi 1970-luvulla kaksi uutta kirjaa. Vuotta myöhemmin "Törst"-albumia seurasi livealbumi "Natten hade varit mild och öm", jossa taustabändinä soitti Nature-yhtye. Vuonna 1978 ilmestynyt "Nådens år" oli artistin kolmas studioalbumi, joka sisälsi muun muassa Agnetha Fältskogin kanssa tehdyn dueton "Snön faller och vi med den". Vuonna 1979 ilmestyi Lundellin neljäs studioalbumi "Ripp rapp", sisältäen muun muassa kappaleet "Rom i regnet" ja ("Oh la la) jag vill ha dej". Tämä levy oli hieman rock-henkisempi kuin artistin aikaisemmat levyt.


title: Ulf Lundell

text: 1976–78 Mats Ronanderin yhtye Nature toimi Ulf Lundellin taustabändinä.


title: Ulf Lundell

text: 12. syyskuuta 1980 Lundell julkaisi levyn "Längre inåt landet", joka nauhoitettiin Englannissa. Levy sisältää muun muassa kappaleet "Glad igen" ja "Stackars Jack". Viimeksi mainittu oli kommentti Lundellin "Jack"- esikoiskirjaan kohdistuneeseen kritiikkiin, jonka mukaan ihmiset samastuivat kirjan Jack-hahmon elämäntapaan. Kaksi vuotta myöhemmin vuonna 1982 Lundell julkaisi levyn nimeltä "Kär och galen". Levyltä löytyi myös hänen kaikkien aikojen suosituin, nelinkertaista platinaa myynyt kappaleensa "Öppna landskap", jonka myötä Lundellista tuli kaikkien aikojen suurimpia artisteja Ruotsissa. Muita Lundellin suosittuja kappaleita "Kär och galen"-albumilta ovat muun muassa albumin nimikkokappale "Kär och galen" ja "När jag kysser havet".


title: Ulf Lundell

text: "Kär och galen"-albumin ja suunnitteilla olevan "Den vassa eggen"-albumin välissä Lundell nauhoitti kaksi levyä: yhden, jossa hän tulkitsi englantilaisia kappaleita ruotsiksi ("Sweethearts") ja yhden kokonaan akustisen levyn ("12 sånger"). Samaan aikaan taiteilija kärsi vakavasta alkoholiongelmasta, mikä muun muassa johti tulevan levyn nauhoitusten lykkäämiseen useaan otteeseen. Kesäkiertueella 1985 artisti teki katastrofaalisen keikan Bornholmissa vahvasti päihtyneenä, minkä vuoksi hän päätyi myös lööppeihin. Saman vuoden syksynä julkaistiin kriitikoiden ylistämä albumi "Den vassa eggen". Levyllä näkyy vahvasti vaikutteita avioerosta, jonka Lundell kävi läpi albumin nauhoituksen aikoihin. Saman vuoden syksyllä artisti teki vielä yhden skandaalinkäryisen kiertueen. Vuoden 1987 aikana julkaistiin albumi "Det goda livet" sekä kirja "Tårpilen", jonka Lundell on tunnustanut kirjoittaneensa päihtyneenä.


title: Ulf Lundell

text: Alkoholismista muodostui 1980-luvun puolessa välissä Lundellille merkittävä ongelma niin henkilökohtaisessa elämässä kuin artistinakin. Vuoden 1987 paikkeilla Lundell ymmärsi riippuvuutensa ja lähti mukaan Anonyymit Alkoholistit -ryhmään. Lisäksi hän liittyi vapaakirkkoon ja kastettiin pian tämän jälkeen (1988) Ebeneser-kirkossa. Lundellin löytämä usko väritti myös hänen uutta albumiaan "Evangeline", joka julkaistiin samana vuonna (1988). Vuotta myöhemmin Lundell julkaisi elämäkerran "En varg söker sin flock", sekä albumin "Utanför murarna". Lisäksi Ulf Lundell aloitti uran kuvataiteilijana 1989.


title: Ulf Lundell

text: Lundell ei julkaissut uusia kirjoja tai levyjä ennen vuotta 1992, jolloin romaani "Saknaden" julkaistiin. Teoksesta tuli lopulta trilogian ensimmäinen osa. Vuonna 1993 Lundell julkaisi levyn "Måne over Haväng", joka sisältää muun muassa kappaleet "Rött" ja "Isabella". Albumi oli ensimmäinen, jonka Lundell tuotti kokonaan itse. Vuonna 1994 hän perusti oman tuotantoyhtiön nimeltään "Rockhead Studios AB", tytäryhtiöt nimeltään "Rockhead Productions" ja "Rockhead Art" sekä aputoiminimen "Rockhead Music". Samana vuonna hän julkaisi myös akustisen levyn "Xavante". Näihin aikoihin Lundell panosti enemmän musiikkiin kuin kirjoittamiseen.


title: Ulf Lundell

text:
Vuonna 1995 Lundell vietti 20-vuotistaiteilijajuhlaansa. Seuraavana vuonna julkaistiin tuplalevy "På andra sidan drömmarna" sekä livelevy "Bosnia".
Lundell inspiroitui näihin aikoihin enemmän Neil Youngista kuin aiemmista vaikuttajistaan Springsteenista ja Dylanista. Tämän voi huomata ennen kaikkea levyllä "Fanzine" (1999), joka on äänitetty osittain studiossa ja osittain livenä. Vuonna 1999 Lundell julkaisi ensimmäisen romaaninsa seitsemään vuoteen. Teos oli jatko-osa romaanille "Saknaden", nimeltään "Friheten".


title: Ulf Lundell

text: Levystä "I ett vinterland" (2000) tuli myöhemmin Lundellin toiseksi myydyin albumi. Julkaisua seurasi kaksi vuotta myöhemmin tuplalevy "Club Zebra", joka päätyi listaykköseksi Ruotsissa 17. lokakuuta 2002. Vuoteen 2005 mennessä Lundell julkaisi neljä studioalbumia: akustisen levyn "En eld ikväll" sekä albumitrilogian "Ok Baby Ok", "Högtryck" ja "Lazarus". Vuosi 2005 oli Lundellille hyvin tuottelias – hän julkaisi kaksi albumia ja romaanitrilogian viimeisen osan "Värmen", joka oli jatko-osa romaaneille "Saknaden" ja "Friheten". Samana vuonna Lundell vietti 30-vuotistaiteilijajuhlaansa.


title: Ulf Lundell

text: Syksyllä 2008 Lundell teki ensimmäisen kiertueensa yli kahteen vuoteen ja julkaisi myös ensimmäisen studiolevynsä kolmeen vuoteen. Kiertueen avajaiskonsertissa Gävlessä Lundell kertoi lopettavansa kiertueiden tekemisen. Kiertueet kuitenkin jatkuivat vuonna 2009, niitä oli yksi keväällä ja yksi kesällä. Kiertueiden yhteydessä Lundell myönsi valehdelleensa ja että hän ei aio lopettaa kiertueiden tekemistä. Lundell on myöhemmin selventänyt aikovansa ottaa etäisyyttä laulajanurastaan, mutta että jäähyväiset ovat pitkät. Vuonna 2010 Lundell julkaisi uuden kirjan, "En öppen vinter". Teos sisältää myös levyn, jolla on 11 uutta kappaletta.


title: Ulf Lundell

text: Kesällä 2010 Lundell teki vielä yhden uuden kiertueen. Esiintyessään kiertueella Lundell löi ruotsalaisten esiintyjien yleisöennätyksen Gröna Lundissa 30. heinäkuuta, kun yleisön määrä kipusi 22 827 henkilöön. Lukeman ovat peitonneet vain Bob Marley (32 000) sekä Lady Gaga (23 000). Keväälle 2011 kaavailtu konserttikiertue jouduttiin perumaan kokonaan artistin sairauden vuoksi. Syksyllä 2012 Lundell julkaisi albumin "Rent förbannat", joka oli hänen ensimmäinen varsinainen studiolevynsä viiteen vuoteen. Pian levyn jälkeen seurasi konserttisalikiertue sekä kesäkiertue 2013. Myöhemmin samana vuonna julkaistiin myös studiolevy "Trunk".


title: Ulf Lundell

text: Lundell meni naimisiin ensimmäisen kerran vuonna 1977 Barbro Zackrissonin kanssa. Vuosina 1989-1992 hän oli naimisissa Fredrika Gunnarsdotter Stjärnen kanssa. Lundellilla on kolme lasta ensimmäisestä avioliitosta, joista yksi on journalisti Sanna Lundell. Lundellilla on myös yksi lapsi toisesta avioliitosta. 1990-luvun puolivälissä Lundell seurusteli runoilija Isabella Nermanin kanssa ja oli jonkin aikaa avoliitossa Mikael Rickforsin sisarentyttären Ulrika Rickforsin kanssa 2000-luvulla. Ulf Lundell avioitui Sofia Möllerin kanssa 7. maaliskuuta 2014.


title: Insinööripuutuotteet

text: Insinööripuutuotteet on yleisnimitys rakennuskomponenteille, jotka on valmistettu yhdistämällä, pääosin liiman avulla, valmiiksi jalostettua puutavaraa. Insinööripuutuotteet valmistetaan tarkkaan määriteltyjen toleranssien mukaan, ja varmistetaan kokeellisesti täyttämään kansalliset ja kansainväliset standardit. Insinööripuutuotteita tuotetaan useisiin eri käyttötarkoituksiin aina rakennus elementeistä huonekaluihin.


title: Insinööripuutuotteet

text: Insinööripuutuotteet tyypillisesti valmistetaan suoraan sahatavarasta tai ohuemmista viiluista. Sahalaitosten sahausjätteestä voidaan kuitenkin valmistaa myös kuitu- ja hake-pohjaisia tuotteita, kuten MDF-levyä tai lastulevyä.


title: Insinööripuutuotteet

text:
Insinööripuutuotteiden kaltaisia tuotteita on valmistettu myös bambusta ja ligniiniä sisältävistä tuotteista, kuten viljakasvien oljista ja hamppukuidusta.
Insinööripuutuotteissa käytettävät liimatyypit ovat:
Yleisin ja halvin, muttei vedenkestävä.
Keltaruskea, käytetään usein näkyvillä paikoilla ulko-olosuhteissa
Valkoinen, lämmön- ja vedenkestävä, käytetään usein näkyvillä paikoilla.
Kalliita, yleensä vedenkestäviä, ei sisällä formaldehydiä.


title: Insinööripuutuotteet

text: Jotkut insinööripuutuotteet, kuten CLT, voidaan muodostaa mekaanisilla kiinnitysmenetelmillä eli uraliitoksilla, nauloilla, ruuveilla, puutapeilla ym.


title: Insinööripuutuotteet

text:
Seuraavat englanninkieliset EN-standardit liittyvät insinööripuutuotteisiin.
Insinööripuutuotteista löytyy huomattavasti enemmän tietoa sen englanninkielisellä nimellä Engineered wood.


title: Changji

text: Changji (, ) on piirikuntatason kaupunki Sinkiangin uiguurien autonomisella alueella Kiinassa. Se on Changjin hui-kansan autonomisen prefektuurin hallintopaikka. Kaupungin pinta-ala on 7 981 (toisen lähteen mukaan 8 215) nellökilometriä ja väkiluku 426 253 (2010). Kaupungin keskusta sijaitsee linnuntietä noin 30 kilometriä autonomisen alueen pääkaupunki Ürümqistä luoteeseen.


title: Changji

text: Kaupungin virallisen verkkosivuston mukaan (viitattu 14.3.2016) kaupungin asukasmäärä on 530 000, josta han-kiinalaisten osuus on 72%.


title: Sampo Suihko

text: Sampo Suihko (s. 1951) on suomalainen virkamies, joka toimi vuosina 2012–2016 Espoon kaupungin sivistystoimenjohtajana, ja sitä ennen vuodesta 2004 Espoon seudun koulutuskuntayhtymä Omnian kuntayhtymän johtajana. Hän palasi Omnian kuntayhtymän johtajan tehtävään vuoden 2017 alusta. Suihko valmistui filosofian maisteriksi vuonna 1978 ja valtiotieteiden maisteriksi vuonna 1979 Helsingin yliopistosta.


title: Sampo Suihko

text: Suihko aloitti uransa 1980-luvun alussa YTV:n liikennesuunnittelijana ja eri tehtävissä Vantaan kaupungilla, muun muassa nuorisotoimenjohtajana. Hän on työskennellyt Espoon sivistystoimen kaupunginsihteerinä 1986–1994 ja kehittämisjohtajana 1994–2004.


title: Sampo Suihko

text: Unesco antoi syksyllä 2015 Espoon kaupungille oppivana kaupunkina tunnustuksen, jonka Suihko kävi vastaanottamassa kaupungin edustajana. Ammattiosaamisen kehittämisyhdistys AMKE ry:ssä Suihko on toiminut varapuheenjohtajana 2010-2012. Hän on ollut Unescon Elinikäisen oppimisen asiantuntija vuodesta 2013 alkaen, EUproVET:n hallituksen puheenjohtaja vuosina 2009–2013, Eurooppalaisten ammatillisen koulutuksen järjestöjen (EfVet, EUproVET, EVTA) kokoonkutsuja ja puheenjohtaja vuodesta 2011 alkaen. Hän toimii Omnia Education Partnership Ltd:n hallituksen puheenjohtajana vuodesta 2017 ja Omnia koulutus Oy:n toimitusjohtajana vuodesta 2017.


title: Sampo Suihko

text: Suihko on toiminut Kansallisen koulutuksen arviointineuvoston (Karvi) varapuheenjohtajana vuodesta 2014 lähtien ja Ammatillisen koulutuksen arvioinnin asiantuntijaryhmän puheenjohtajana vuodesta 2016. Hän on toiminut Suomen kotiseutuliiton hallituksen jäsenenä vuodesta 2015 ja varapuheenjohtajana vuodesta 2018 lähtien.


title: Sampo Suihko

text: Sampo Suihko on Espoon musiikkifestivaalit Emfy ry:n hallituksen puheenjohtaja (2018-). Hän on vuonna 1974 perustetun, vanhaan musiikkiin erikoistuneen Köyhät Ritarit -laulukvartetin pitkäaikainen jäsen. Suihko on toiminut aktiivisesti Twinning-koulutusvientihankkeissa muun muassa Egyptissä ja Kosovossa projektinjohtajana.


title: Iitiä

text: Iitiä on kylä ja taajama Lemillä ja Lappeenrannassa Etelä-Karjalan maakunnassa. Se sijaitsee valtateiden 6 ja 13 risteyksestä luoteeseen 13 kilometriä Lemin kirkonkylästä ja 15 kilomeriä Lappeenrannan keskustasta. Vuonna 2014 taajaman väkiluku oli 270, pinta-ala 1,68 neliökilometriä ja väestötiheys 160,7 asukasta per neliökilometri. Taajaman asukkaista 24 oli Lappeenrannan puolella.


title: Iitiä

text: Iitiässä sijaitsee Iitiän lava, jonka perusti Iitiän ja lähikylien vapaapalokunta vuonna 1949. Tanssilavatoimintaa on harjoittanut Lappeenrannan Urheilu-Miehet vuodesta 1997 alkaen. VPK:lla ei lavan vuokraamisen lisäksi ole enää muuta toimintaa.


title: Aral (Sinkiang)

text: Aral (, ) on piirikuntatason kaupunki Sinkiangin uiguurien autonomisella alueella Kiinassa. Kaupungin pinta-ala on 5 265,8 nellökilometriä ja väkiluku 158 593 (2010). Kaupungin keskusta sijaitsee linnuntietä noin 640 kilometriä autonomisen alueen pääkaupunki Ürümqistä lounaaseen. Se on Xinjiangin tuotanto- ja rakennuskomennuskunnan ensimmäisen divisioonan perustama ja hallinnoima kaupunki.


title: Oikomiskalvot

text: Oikomiskalvot ovat muovisia oikomiskojeita, joilla oiotaan hampaita. Oikomiskalvoja käytetään korjaamaan purennan virheitä, kuten hampaiden ahtautta, ristipurentaa, syväpurentaa, hampaiden väljyyttä ja alapurentaa. Kalvot valmistetaan potilaan suusta otetun 3D-kuvan tai tarkkuusjäljennöksen avulla. Oikomiskalvot poikkeavat perinteisistä oikomiskojeista siten, että ne ovat huomaamattomat ja ne voidaan poistaa esimerkiksi ruokailun ajaksi.


title: Oikomiskalvot

text: Oikomiskalvot valmistetaan sarjoina hoidon tarpeiden mukaan. Useimmiten hoidot kestävät 9-24 kuukautta, hoidon haastavuudesta riippuen. Hoidossa voidaan hyödyntää hampaan pintaan kiinnitettäviä otepintoja, joiden avulla oikomiskalvo saa paremman otteen hampaasta.


title: Oikomiskalvot

text: Oikomiskalvoja pidetään suussa noin 22 tuntia päivässä. Kalvot tulisi poistaa vain ruokailun ja hampaiden puhdistamisen ajaksi. Kalvoja käytetään noin kahden viikon ajan, jonka jälkeen siirrytään sarjassa seuraavaan kalvoon, joka taas jatkaa hoitoa eteenpäin.


title: Amy Jackson

text: Amy Louise Jackson (s. 31. tammikuuta 1992 Mansaari) on brittiläinen malli ja näyttelijä, joka työskentelee intialaisissa elokuvissa, pääasiassa tamilinkielisessä elokuvateollisuudessa. Hän aloitti mallin uransa 16-vuotiaana ja voitti Miss Teen World -kilpailun vuonna 2009 sekä Miss Liverpool -kilpailun vuonna 2010. Hänet löysi tamilielokuvaohjaaja A. L. Vijay, joka antoi hänelle roolin vuoden 2010 draamaelokuvassa "Madrasapattinam". Samalla kun Jackson jatkoi mallin uraansa Britanniassa, hän jatkoi työskentelyä Intiassa ja teki ensiesiintymisensä myös muunkielisissä elokuvateollisuuksissa. Vuonna 2012 hän teki ensiesiintymisensä hindinkielisessä elokuvateollisuudessa romanttisessa draamassa "Ekk Deewana Tha" ja telugunkielisessä elokuvateollisuudessa toimintaelokuvassa "Yevadu". Vuonna 2015 hän näytteli Shankarin romanttisessa trillerissä "I", josta tuli hänen menestynein elokuvansa.


title: Mylodontidae

text:
Mylodontidae on hävinnyt laiskiaisten heimo joka ilmestyi oligoseenilla 23 miljoonaa vuotta sitten ja kuoli sukupuuttoon varhaisella holoseenilla 11 000 vuotta sitten. Heimo kuuluu Megatheriidaen, Nothrotheriidaen, Orophodontidaen ja Scelidotheriidaen kanssa maalaiskiaisiin mutta tämä nimitys viittaa vain ulkoisiin piirteisiin. Ne eivät ole lähempää sukua toisillensa kuin nykyisille kaksi- ja kolmivarvaslaiskiaisille.
Fylogeneettiset tutkimukset ovat osoittaneet että "Mylodontidae" on läheisintä sukua kaksivarvaslaiskiaisille.


title: Mylodontidae

text: Heimon jäännöksiä on löydetty pelkästään Etelä- ja Pohjois-Amerikasta.


title: Mylodontidae

text:
"Mylodontidae"n fossiileja on löydetty samoista luolista kuin varhaisten ihmisten ja siksi oli mahdollista että ihmiset vangitsivat maalaiskiaisten poikasia ja pitivät niitä aitauksessa kunnes ne olivat riittävän suuria teurastukseen.
Radiohiiliajoitus ei kuitenkaan löytänyt todisteita että ihmiset ja laiskiaiset olisivat eläneet samassa luolassa samaan aikaan.


title: Mylodontidae

text: Heimon sisäinen luokittelu on kiisteltyä. Joskus heimo "Scelidotheriidae" luokitellaan "Mylodontidae"n alaheimona.


title: Jämijärven rautatieasema

text: Jämijärven rautatieasema (lyhenne Jmj) on lakkautettu rautatieliikennepaikka Haapamäki-Pori-radalla, joka sijaitsi Asematiellä Jämijärven Tykköön kylässä noin 5 kilometriä Jämijärven kirkonkylästä pohjoiseen. Etäisyys Kankaanpään rautatieasemalle noin 16 kilometriä ja Niinisalon rautatieasemalle noin 10 kilometriä. Rata avattiin liikenteelle Porin ja Parkanon välillä vuonna 1935, mutta Jämijärven laiturivaihde avattiin vasta vuonna 1937. Suurehko liikennepaikkarakennus tehtiin muista Haapamäki–Pori-radan asemarakennuksista poikkeavin piirustuksin. Koko pituudeltaan rata Porista Haapamäelle otettiin käyttöön vuonna 1938.


title: Jämijärven rautatieasema

text: Jämijärven rautatieasema sijoittui melko kauas Jämijärven kirkonkylästä ja lähin suurehko asutuskeskittymä oli Tykköön kylä. Noin viisi kilometriä asemalta pohjoiseen kulki kantatie 65 (nykyisin valtatie 23) radan suuntaisesti Porista Parkanoon. Aseman välittömään läheisyyteen ei koskaan muodostunut mainittavaa asutusta.


title: Jämijärven rautatieasema

text: Jämijärven laiturivaihde korotettiin pysäkiksi vuonna 1944, mutta alennettiin takaisin laiturivaihteeksi vuonna 1968 ja muutettiin miehittämättömäksi vuonna 1976. Henkilöliikenne Porin ja Haapamäen välillä lopetettiin vuonna 1981 ja Jämijärven asemarakennus purettiin myöhemmin. Myös ratapiha sivuraiteineen on purettu.


title: Jämijärven rautatieasema

text: Rataosa Porin Ruosniemestä Kankaanpäähän saakka lakkautettiin kokonaan vuonna 1985 ja tavaraliikenne Kankaanpään ja Parkanon välillä loppui vuonna 1999. Niinisalon rautatieasemasta tuli rataosan läntinen päätepiste kun yhteys Kankaanpään suuntaan suljettiin 1999. Nykyisin Jämijärven raiteilla voi vielä nähdä vuosittain Niinisalon sotilasjunakuljetuksia sekä satunnaisia museojunakyytejä mm. Niinisalon ja Haapamäen välillä, jotka järjestää Haapamäen Museoveturiyhdistys.


title: Vanhanaikainen (jääkiekko)

text: Vanhanaikainen () on termi, jota käytetään erityisesti jääkiekossa. Tällä tarkoitetaan tilannetta, jossa kiekollinen pelaaja vie kiekon vastustajan maalin taakse ja pyrkii toimittamaan sieltä maalin (suoritus, jossa pelaaja onnistuu saattamaan kiekon maaliin). Tämä tapahtuu, kun pelaaja luistelee maalin ympäri – sen takakautta – ja liu'uttaa/laukoo kiekon lopuksi kohti maalia.


title: Desmetyyliprodiini

text: Desmetyyliprodiini eli MPPP on opioidijohdannainen lääkeaine, jolla on kipua lievittävä vaikutus.


title: Desmetyyliprodiini

text: Desmetyyliprodiinin syntetisoivat ensimmäisen kerran Hoffman-LaRochen tutkijat Albert Ziering ja John Lee vuonna 1947. He huomasivat aineen vaikuttavan morfiinin tavoin rotilla. Ziering yritti kehittää synteettisen särkylääkkeen, jolla olis morfiinia pienempi riippuvuuspotentiaali. Desmetyyliprodiini on johdettu edelleen petidiinistä, ja on petidiiniä voimakkaampi. Sitä ei ole kuitenkaan koskaan markkinoitu lääkekäyttöön. Kyseisen tutkimuksen yhteydessä kehitettiin myös desmetyyliprodiinille hyvin läheistä sukua oleva lääkeaine prodiini.


title: Desmetyyliprodiini

text: Vuonna 1976 23-vuotias kemian opiskelija Barry Kidston yritti kehittää laillisen viihdekäyttöhuumeen. Hän löysi desmetyyliprodiinista sen kehittäneiden tutkijoiden kirjoittaman artikkelin, ja hän päätteli voivansa käyttää kyseistä kemikaalia tähän tarkoitukseen. Desmetyyliprodiinilla on petidiinin kaltainen vaikutus, mutta sitä ei vielä tuohon aikaan oltu kontrolloitu lailla. Kidston onnistui syntetisoimaan desmetyyliprodiinia, ja käytti sitä useita kuukausia säännöllisesti. Hänelle kuitenkin kehittyi äkillisesti Parkinsonin taudin kaltaisia oireita, ja hän joutui sairaalahoitoon.


title: Desmetyyliprodiini

text: Lääkärit eivät osanneet selittää oireiden syytä, koska Parkinsonin tautia esiintyy harvoin näin nuorilla potilailla. Häntä lääkittiin L-dopalla, ja tämä tuntui helpottavan oireita. Myöhemmin kävi kuitenkin ilmi, että Kidstonin oireet johtuivat hänen valmistamansa desmetyyliprodiinin synteesin yhteydessä siihen jääneestä epäpuhtaudesta: MPTP:stä, joka on neurotoksiini. Valmistaessaan ainetta Kidston ei ollut ottanut huomioon sitä, että prosessissa käytettyjen kemikaalien lämpötila ei saa nousta yli 30 °C:n. Hän käytti korkeampaa lämpötilaa, joka oli syynä MPTP:n muodostumiseen.


title: Ksenondifluoridi

text: Ksenondifluoridi (XeF) on ksenonin ja fluorin muodostama epäorgaaninen molekyyliyhdiste ja yksi jalokaasuyhdisteistä. Yhdistettä voidaan käyttää fluoraavana reagenssina orgaanisen kemian synteeseissä.


title: Ksenondifluoridi

text: Huoneenlämpötilassa ksenondifluoridi on stabiileja värittömiä kiteitä. Rakenteeltaan yhdiste on molekyyli ja geometrialtaan VSEPR-teorian mukaisesti lineaarinen. Yhdiste liukenee useisiin orgaanisiin liuottimiin, esimerkiksi halogenoituihin hiilivetyihin. Se liukenee myös veteen ja laimeisiin happoliuoksiin, mutta hydrolysoituu hitaasti ksenoniksi, hapeksi ja vetyfluoridiksi. Emäksisissä liuoksissa hydrolyysi on nopea reaktio. Ksenondifluoridi ja sen liuokset ovat vahvoja hapettimia. Se on myös voimakas fluoraava reagenssi ja kykenee esimerkiksi luovuttamaan fluoriatomin Lewis-hapoille, jolloin muodostuu XeF-kationi. Yhdiste muodostaa komplekseja muun muassa hopea-, lyijy- ja magnesiumionien kanssa. Eräiden oksoniumsuolojen kanssa reagoidessa muodostuu voimakkaan magentanpunainen FXeOXeFXeF-ioni.


title: Ksenondifluoridi

text: Ksenondifluoridia voidaan valmistaa ksenonin ja fluorin välisellä reaktiolla 250–400 °C:n lämpötilassa ja kahden baarin paineessa Pyrex-lasista tai nikkelistä valmistetussa reaktorissa. Reaktio saadaan myös käynnistymään kohdistamalla reaktoriin UV-säteilyä.


title: Ksenondifluoridi

text: Ksenondifluoridi on suhteellisen mieto ja turvallinen fluorausreagenssi, jota käytetään hyvin yleisesti orgaanisen kemian synteeseissä. Sitä on myös kaupallisesti saatavissa. Alkeenit reagoivat sen kanssa muodostaen fluorialkaaneja, aromaattiset yhdisteet fluorautuvat joko renkaasta tai eräissä tapauksissa alkyylisivuketjusta. Myös eräät toisiintumiset ova mahdollisia: esimerkiksi aromaattisista aldehydeistä muodostuu difluorimetaanieettereitä, ja Hunsdiecker-reaktion kaltainen dekarboksylaatioreaktio on mahdollinen karboksyylihapoille.


title: Ksenondifluoridi

text: Elektroniikkateollisuudessa ksenondifluoridia käytetään etsatessa piitä, germaniumia ja molybdeeniä.


title: Bluesman

text: Bluesman on ruotsalaisen blueskitaristi-laulajan Rolf Wikströmin kahdeksas albumi, joka julkaistiin vuonna 1983 levymerkillä MNW. Levy julkaistiin uudelleen vuonna 1990 bonuskappalein.


title: Bluesman

text: Kaikki kappaleet kirjoittanut Rolf Wikström, ellei toisin mainita.


title: 5-DBFPV

text: 5-DBFPV on stimulantti ja substituoitu katinoni, jota on myyty muuntohuumeena internetissä. Se on johdettu MDPV:stä korvaamalla metyleenidioksifenyyliryhmä dihydrobentsofuraanilla.


title: 5-DBFPV

text: 5-DBFPV on luokiteltu Ruotsissa laittomaksi huumausaineeksi 26. tammikuuta 2016.


title: Imatran keskustaajama

text: Imatran keskustaajama on taajama Imatralla, Lappeenrannassa ja Ruokolahdella Etelä-Karjalan maakunnassa. Vuonna 2014 taajaman väkiluku oli 28 896, pinta-ala 55,46 neliökilometriä ja väestötiheys 521 asukasta per neliökilometri.


title: Imatran keskustaajama

text: Imatralla taajama levittäytyy Vuoksen molemmin puolin. Lappeenrannasta taajamaan kuuluu Korvenkylä ja osa Perä-Meltolaa, Ruokolahdelta Imatrankin puolelle ulottuva Huhtanen eli Huhtasenkylä. Vuonna 2014 taajaman väkiluvusta 27 115 oli Imatran, 1 471 Lappeenrannan ja 310 Ruokolahden puolella. Koko Imatran väestöstä 97 prosenttia asui taajaman alueella, ja se oli Imatran ainoa taajama.


title: Imatran keskustaajama

text: Taajama on myös Imatran kaupunkiseudun keskustaajama. Kaupunkiseudun lähitaajamia ovat Ruokolahden kuntakeskus Rasila ja Oritlampi, sekin Ruokolahdella. Imatran ja Lappeenrannan kaupunkiseudut ovat kasvaneet kiinni toisiinsa.


title: Arthur Fagerholm

text: Arthur Axel Ferdinand Fagerholm (1871–1917) oli suomalainen rakennusmestari. Helsingin teknillisessä reaalikoulussa ja Helsingin teollisuuskoulussa opiskellut Fagerholm työskenteli aluksi tie- ja vesirakennusten ylihallituksen palveluksessa, kunnes aloitti vuonna 1894 Porin kaupungin rakennusmestarina. Virkansa ohessa hän perusti vuonna 1906 oman arkkitehtitoimiston yhdessä tamperelaislähtöisen arkkitehdin Torkel Nordmanin kanssa. Hieman ennen kuolemaansa Fagerholm siirtyi vuonna 1916 W. Rosenlew & Co:n rakennusosastolle.


title: Arthur Fagerholm

text: Fagerholmin ja Nordmanin arkkitehtitoimisto tuli tunnetuksi erityisesti teollisuusarkkitehtuuristaan. Fagerholmilla oli myös suuri panos Porin viheralueiden kehittämiseen. Lisäksi hän toimi kaupungin yhdistyselämässä, Fagerholm oli muun muassa perustamassa Porin taide- ja taideteollisuusyhdistystä.


title: Arthur Fagerholm

text: Arthur Fagerholm oli kirjailija Arto Kytöhongan isoisä.


title: Yarkant

text: Yarkant tai Yarkand tai Jarkend (Mannerheimin Aasian matkapäiväkirjan suomennoksessa), eli Shache (, ), on piirikunta Sinkiangin uiguurien autonomisella alueella Kiinassa. Hallinnollisesti se kuuluu Kašgarin prefektuuriin. Piirikunnan pinta-ala on 9 037 neliökilometriä ja väkiluku 762 385 (2010). Piirikunnan keskusta sijaitsee linnuntietä noin 160 kilometriä prefektuurin päähallintopaikka Kašgarista kaakkoon.


title: Yarkant

text: Yarkant sijaitsee Tarimin altaan lounaisreunalla keidasalueella. Kaupungista pohjoiseen sijaitsee Taklamakanin aavikko ja luoteessa Kašgarin kaupunki. Kaupungista länteen kohoaa vuoria. Yarkantin keitaalla on kokoa 3 210 km² ja Yarkantin hallinnollisen piirikunnan pinta-ala on 9 037 km².


title: Yarkant

text: Yarkant mainitaan ensimmäistä kertaa historiallisissa lähteissä Han-dyanstian aikaisessa teoksessa Hanshu ensimmäiseltä vuosisadalta eaa. jossa siitä käytetään nimeä "Shache". Schache on mahdollisesti viittaus iranilaisiin saka-heimoihin. Kiinan laajentuessa aluetta kohti Yarkant oli naapurivaltioitaan suurempi ja vuosien 29 ja 61 jaa. välillä Xian-nimisen hallitsijan valtakaudella Yarkant laajeni käsittämään koko Tarimin altaan alueen. Alueen valtauskonnoksi muodostui buddhalaisuus ja kiinalainen buddhalainen pyhiinvaeltaja Xuanzang mainitsee 600-luvun alkupuolella alueella sijainneen useita luostareita. Nykypäiviin säilyneitä luostareiden raunioita ei kuitenkaan ole löydetty nykyisen Yarkantin kaupungin alueelta. Karahanidit valtasivat Yarkantin 900-luvulla, jonka jälkeen islamista tuli alueen valtauskonto. Nykyisen nimensä kaupunki on saanut 1000-luvun jälkeen ja se on johdettu turkkilaisesta juuresta "yar" (rotko tai kallio) ja iranilaisesta juuresta "känd" (kaupunki). Nimi mainitaan useissa arabiaksi ja turkiksi kirjoitetuissa maanomistukseen liittyvissä asiakirjoissa ja lyödyissä kolikoissa. Aikanaan kaupungissa oli ilmeisesti myös juutalainen väestönosa. Karahandien jälkeen kaupunkia hallitsivat karakitait ja mongolit. Marco Polo vieraili Yarkantissa vuonna 1274 ja mainitsi siellä asuvan joitakin kristittyjä. Vuonna 1514 Yarkantista tuli Tarimin allasta hallinneiden tšagataitidien pääkaupunki. Sen ympärille rakennettiin uusi kaupunginmuuri, sekä esimerkiksi puutarhoja ja kanaaleja. Tšagataiditit korvasivat paikalliset Naqshbandi-veljeskuntaan kuuluneet hallitsijat vuonna 1678 ja heitä seurasi Qing-dynastia vuonna 1758. Yarkant oli aluksi uuden kiinalaisen maakunnan hallinnollinen keskus, mutta se siirrettiin Kašgariin Yakub Begin johtaman kapinan jälkeen.


title: Yarkant

text: Yarkantin keidasalue on hyvin hedelmällinen ja alueella tuotetaan esimerkiksi viljaa, puuvillaa, hamppua, papuja, hedelmiä ja mulperipuun lehtiä silkintuotantoa varten. Keitaan ympäristössä kasvatetaan kameleita, hevosia ja lampaita. Kaupungin käsityöläisten tuotteisiin kuuluvat erilaiset puuvillasta ja silkistä valmistetut tekstiilit.


title: Yarkant

text: Yarkantin väkiluku vuonna 2010 oli yhteensä 762 385 ja suurin osa sen asukkaista on etniseltä taustaltaan uiguureja.


title: 4-bromimetkatinoni

text: 4-Bromimetkatinoni on psykoaktiivinen aine ja muuntohuume. Se toimii serotoniinin ja noradrenaliinin takaisinoton estäjänä, mutta vaikuttaa enemmän antidepressantin kuin stimulantin tavoin.


title: Eva Vilhelmina Mannerheim

text: Eva Vilhelmina Mannerheim (o.s. "von Schantz", 2. syyskuuta 1810 – 19. toukokuuta 1895 Askainen) oli kreivi Carl Gustaf Mannerheimin puoliso ja marsalkka Mannerheimin isoäiti.


title: Eva Vilhelmina Mannerheim

text: Eva von Schantzin isä oli everstiluutnantti Carl Constantin von Schantz (3. helmikuuta 1773 Mouhijärvi – 3. heinäkuuta 1851 Turku) ja äiti Carolina Lovisa Weissman (3. toukokuuta 1775 Loimaa – 25. maaliskuuta 1838 Turku). Eva Vilhelmina von Schantz ja Carl Gustaf Mannerheim avioituivat vuonna 1832 Turussa.


title: Eva Vilhelmina Mannerheim

text: Mannerheimin perhe asui Louhisaaren kartanossa ja ajoittain Vaasassa, kun Carl Gustaf Mannerheim toimi Vaasan läänin maaherrana ja myös Viipurissa Carl Gustaf Mannerheimin toimiessa Viipurin hovioikeuden presidenttinä. Louhisaaren kartanon toisessa kerroksessa on huone, joka tunnetaan ”isoäidin makuukamarina”. Sinivihertävässä huoneessa on biedermeierajan verhomaalaukset ja Eva Mannerheim asui viimeiset vuotensa siellä.


title: Eva Vilhelmina Mannerheim

text: Eva Mannerheim Sparren lapsuudenmuistelmissa kerrotaan paljon isoäidistä, joka huoneestaan käsin valvoi napakasti kartanon töitä, huolehti lasten käytöstavoista ja opetti tytöille englantia. Mannerheim-Sparre kuvailee kuinka Louhisaaressa isoäiti toimi ruokaperinteen välittäjänä: ”Hallista tultiin suoraan ruokasaliin, ja sen vieressä oli isoäidin makuuhuone, jonka sisäpuolella oli tarkan valvonnan alainen säilytyskomero. Isoäidistä kävivät ulos kaikki taloudenpitoon koskevat määräykset. Hän se ylläpiti, yksinkertaisesta maalaisympäristöstä ja seuraelämän puutteesta huolimatta, perinteellisiä tapoja ja opetti meille ulkonaisen hienostuksen viehätystä.” Mannerheim-Sparre on korostanut isoäitinsä roolia myös tunnelmanluojana. Isoäiti ”taikoi esiin mitä ihmeellisimpiä aterioita”, kuten hän myöhemmin muisteli ja ”hankki herkullisia raaka-aineita eri maista. Hän tiesi, että pojat olivat nälkäisiä saapuessaan kadettikoulusta ja kouluista. Hän tiesi, että tytöt tarvitsivat hyvää ruokaa. Isoäiti ei koskaan väsynyt tuomaan iloa ja onnellisuutta pöydän ympärille.”


title: Eva Vilhelmina Mannerheim

text: Louhisaaren linnan talousresepteissä, jotka on koottu vuonna 2008, on Mannerheimin suvun ohjeita monenlaisiin vaivoihin ja osaa niistä on arveltu Eva Mannerheimin kirjoittamiksi. Hän on kirjoittanut muistiin parannuskeinoja sellaisiin vaivoihin kuin peräpukamat, keuhkotauti, hermoheikkous ja raskasmielisyys, lisäksi lähes kaikki eläinten vaivoihin kirjoitetut ohjeet ovat hänen käsialallaan muistiin merkittyjä. Tästä voi päätellä että myös talouden hevosten ja lehmien hyvinvointi on ollut hänelle tärkeää.


title: Montefrío

text: Montefrío on kunta Granadan maakunnassa Andalusian itsehallintoalueella Espanjassa. Montefríon asukaslukuon noin 5 700 (2015).


title: Pals

text: Pals on kunta Gironan maakunnassa Katalonian itsehallintoalueella Koillis-Espanjassa. Palsin asukasluku on noin 2500.


title: Pals

text: Palsissa on keskiajalta peräisin oleva keskusta, joka on restauroitu.


Väiski Vemmelsääri – Tuhat ja yksi kanitarinaa ("Bugs Bunny's 3rd Movie: 1001 Rabbit Tales") on Warner Bros. -studion tuottama vuonna 1982 valmistunut animaatioelokuva, jonka on ohjannut Friz Freleng. Kyseessä on kooste-elokuva, johon on yhdistetty sisältöä kolmestatoista 1940–1960-luvuilla tehdystä Looney Tunes -lyhytanimaatiosta. "Tuhannen ja yhden yön tarinoita" parodioivassa kehystarinassa Väiski Vemmelsääri ja Repe Sorsa toimivat kiertävinä satukirjakauppiaina, ja Väiski päätyy vastentahtoisesti lukemaan satuja arabialaisen sulttaanin hemmotellulle pojalle.


title: Väiski Vemmelsääri – Tuhat ja yksi kanitarinaa

text: Suurin osa elokuvaan sisältyvistä lyhyistä tarinoista on Looney Tunes -hahmoilla toteutettuja parodioita klassikkosaduista, kuten Jaakko ja pavunvarsi, Punahilkka, Hannu ja Kerttu, Kultakutri ja kolme karhua sekä Hamelnin pillipiipari. Vanhoja lyhytanimaatioita on useissa kohdin lyhennetty ja niihin on paikoin lisätty uusia kohtauksia ja repliikkejä, jotta ne sopisivat paremmin osaksi elokuvan pääjuonta. Lyhytanimaatioista pääosa on Chuck Jonesin ja Friz Felengin ohjaamia, sekä yksi kohtaus Robert McKimsonin ohjaama. Tämä on järjestyksessä kolmas Warner Bros.:in 1970- ja 1980-luvuilla julkaisemasta neljästä vastaavantyylisestä kooste-elokuvasta, jotka sisälsivät kultakauden Looney Tunes -tarinoita.


text: Lähes kaikkia hahmoja elokuvassa – sekä vanhoissa pätkissä että uusissa kohtauksissa – ääninäyttelee Mel Blanc. Lyhyissä tarinoissa muina näyttelijöinä ovat Arthur Q. Bryan ja June Foray sekä eräiden kehystarinassa esiintyvien sivuhahmojen ääninä Shepard Menken ja Lennie Weinrib.


text: "Video-oppaassa" vuodelta 1994 kooste saa kolme tähteä viidestä, mikä vastaa sanallista arviota ”hyvä”.


title: Ritva Koskensuu

text: Ritva Helena Koskensuu (s. 22. syyskuuta 1954 Helsinki) on suomalainen näyttelijä ja laulaja. Koskensuu näytteli eri lastenteattereissa 1981–2001. Lisäksi hänellä on ollut roolitehtäviä useissa radiokuunnelmissa sekä televisiosarjoissa ja -elokuvissa.


title: Ritva Koskensuu

text: Ritva Koskensuu opiskeli Teatterikorkeakoulussa vuosina 1977–1981. Hän näytteli lasten- ja nuortenteatteri Penniteatterissa 1981–1986 ja lastenteatteri Pienessä Suomessa 1987–2001. Vuosina 1983–1984 hän näytteli myös Nukketeatteri Hevosenkengässä. Vuosina 2001–2003 Koskensuu työskenteli Helsingin Kaupunginteatterissa. Vapaaksi näyttelijäksi hän ryhtyi niin ikään 2003.


title: Ritva Koskensuu

text: Koskensuu tunnetaan myös pitkästä radiourastaan. Hän näytteli punkkaria "Yhtäköyttä -yhdistyksessä" 1981–1991 ja teki eri rooleja "Kantolan perhe" -kuunnelmasarjassa 1981–2005. Koskensuu on näytellyt myös lukuisissa televisiotuotannoissa, muun muassa sarjoissa "Kotikatu" ja "Salatut elämät". Vuonna 1983 hän näytteli pienen sivuosan elokuvassa "Iso vaalee".


title: Ritva Koskensuu

text: Koskensuu on antanut useita monologi- ja lauluesityksiä. Hän esiintyy solistina kahdella CD-julkaisulla: "Vilusta vironnut varpunen" (2013) ja "Tivolitien lauluja" (2014).


title: Jalkapallon Suomen Cup 1968

text:
Jalkapallon Suomen Cup 1968 oli cupin 12. järjestämisvuosi. Kilpailuun osallistui 249 joukkuetta, joukkueet jakautuivat sarjoittain seuraavasti: Mestaruussarja 12, Suomen-sarja 38, Maakuntasarja 68, Alue-sarja 77 ja muut 54. Ensimmäisen ja toisen sarjatason joukkueet pääsivät suoraan varsinaiselle kierrokselle.
Loppuotteluun selvisivät Kuopion Palloseura ja Kotkan Työväen Palloilijat, ja se pelattiin Helsingin Olympiastadionilla. Ottelua seurasi 3521 maksanutta katsojaa ja sen voitti KuPS 2-1.Mestarit: Veli Pohjolainen, Pertti Hänninen, Pekka Mäkelä, Matti Väänänen, Matti Terästö, Matti Tirkkonen, Antero Kostilainen, Pekka Louesola, Eero Rissanen, Teuvo Korpinen ja Heikki Tirkkonen. Valmentajana toimi Gunnar Boman.


title: Klassista musiikkia

text: Klassista musiikkia on ramopunk-yhtye Rehtoreiden kolmas studioalbumi, joka julkaistiin vuonna 2006. Yhtye etsi albumille kustantajaa puolen vuoden ajan, mutta tässä menestymättä se päätyi julkaisemaan albumin omakustanteena.


title: Klassista musiikkia

text: 200 ensimmäistä albumia sisälsivät lisämateriaalina historiikin “Rehtorit – Mä en välitä historiasta”.


title: Klassista musiikkia

text: Desibelin Ilkka Valpasvuo antoi albumille kolme ja puoli tähteä viidestä, kehuen yhtyeen taitavan myös melankolisen tulkinnan. Joidenkin kappaleiden sanoitukset saivat kritiikkiä. Lammaszinen Tuomas Koskisen arvio kokonaisuudesta oli positiivinen, vaikka hän olisikin karsinut muutaman kappaleen.


title: Intohimonäytelmä

text: Intohimonäytelmä on suomalainen televisioelokuva vuodelta 1986. Se perustuu englantilaisen Peter Nicholsin näytelmään "Passion Play" ja kertoo keski-ikäisen pariskunnan avioliiton kriisiytymisestä nuoren naisen tultua kuvioihin.


title: Intohimonäytelmä

text: James ja Eleanor ovat olleet pitkään naimisissa ja heillä on kaksi aikuista tytärtä. Jamesilla on vakiintuneet tapansa ja kunniallinen ammatti taidekauppiaana. Eleanorin mielestä hän ja James ovat luontaisesti yksiavioinen pari. Heidän elämänsä monimutkaistuu kun James ihastuu intohimoisesti nuoreen Kateen, joka on Eleanorin vanha ystävä. Kate on tosin kertonut Eleanorille pitävänsä Jamesia kiinnostavana miehenä, mutta James on vakuuttanut Eleanorille, ettei tunne vetoa Katea kohtaan.


title: Intohimonäytelmä

text: Kahvilassa Eleanorin ystävätär Agnes näyttää Eleanorille kirjeen, josta Jamesin ja Katen suhde käy ilmi. Eleanor esittää päällepäin välinpitämätöntä, mutta pohjimmiltaan järkyttyy perusteellisesti. Toisaalta Eleanorilla on ollut aikoinaan suhde erään Albertin kanssa, mihin James vetoaa puolustautuessaan.


title: Intohimonäytelmä

text: Jamesin ja Katen suhde alkaa rakoilla ja osoittautuu pian pelkäksi intohimoksi, jolla ei ole tulevaisuutta. Niinpä James ja Eleanor pysyvät yhdessä ja avioliitto jatkuu.


title: Intohimonäytelmä

text: "Intohimonäytelmän" erikoisuutena on Jamesin ja Eleanorin alter egot Jim ja Nell, jotka sanovat suoraan päähenkilöiden todelliset tunteet ja ajatukset. James ja Eleanor käyvät tahoillaan pitkiä keskusteluja Jim ja Nellin kanssa ja saavat neuvoja näiltä.


title: Intohimonäytelmä

text: Englantilaisen Peter Nicholsin näytelmän "Passion Play" suomensi Leena Virtanen. Suomalaisen televisioversion tapahtumat on sijoitettu Englantiin. Ulkokohtauksissa englantilaisuutta on haettu asentamalla autoihin englantilaiset rekisterikilvet ja käyttämällä autoja, joissa on oikeanpuoleinen ohjaus. Puhelinkopit ovat englantilaistyylisiä. "Intohimonäytelmä" ensiesitettiin MTV1:n Aitiopaikalla keväällä 1986 ja MTV Oy julkaisi sen DVD:nä sarjassaan "Suomiviihteen klassikot" vuonna 2013. "Intohimonäytelmä" on sarjan 28:s julkaisu.


title: Intohimonäytelmä

text: Lopputeksteissä on mainittu neljän keskeisen henkilön lisäksi näyttelijät Uolevi Vahteristo ja Anu Panula. "Intohimonäytelmässä" on lisäksi joukko nimeämättömiä avustajia.


title: Hiljaiset sillat (laulu)

text: "Hiljaiset sillat" on laulu, jonka on säveltänyt Aarne Hartelin ja sanoittanut Timo Mäkinen. Sen on levyttänyt Finlanders vuonna 1999 levylleen "Vähän enemmän".


title: Hiljaiset sillat (laulu)

text: Laulusta on tullut viime vuosina yksi Suomen suosituimmista sävellyksistä. Teoston elävän musiikin rekisterin mukaan se oli Suomen toiseksi esitetyin kappale vuonna 2016.


title: Hiljaiset sillat (laulu)

text: Aarne Hartelin ja Timo Mäkinen olivat kirjoittaneet lauluja yhteistyössä jo jonkin aikaa (mm. Sininen ilta, Aaltoihin ym.) 1997 ja 1998 ilmestyneille Finlanders-levyille.


title: Hiljaiset sillat (laulu)

text: Ennen vuosituhannen vaihtumista oli taas uuden Finlanders-albumin aika, johon Aarne ja Timo loihtivat ensiksi levyn vauhdikkaan aloitusraidan "Sinä" ja sen jälkeen olikin vuorossa balladi joka sai nimekseen "Hiljaiset sillat".


title: Hiljaiset sillat (laulu)

text: Näin Aarne Hartelin luonnehtii laulun syntyhistoriaa:


title: Hiljaa!

text: Hiljaa! on ramopunk-yhtye Rehtoreiden toinen studioalbumi. Se julkaistiin vuonna 2002 levymerkillä Hiljaiset Levyt.


title: Heikki Tamminen

text: Heikki Tamminen (s. 29. syyskuuta 1982 Pertteli) on perussuomalainen poliitikko. Hän on Perussuomalaisten eduskuntaryhmän tiedottaja ja valiokunta-asiantuntija. Tamminen on ollut Salon kaupunginvaltuuston jäsen vuodesta 2013 alkaen, kaupunginvaltuuston kolmas varapuheenjohtaja vuodesta 2017 alkaen ja Perussuomalaisten Salon valtuustoryhmän puheenjohtaja vuosina 2013–2017. Hän oli Salon seudun Perussuomalaiset ry:n puheenjohtaja vuosina 2009–2015.


title: Heikki Tamminen

text: Tamminen on aiemmin työskennellyt muun muassa kansanedustaja Ville Vähämäen eduskunta-avustajana sekä Euroopan parlamentin jäsen Jussi Halla-ahon kotimaan avustajana. Vuosina 2010–2013 Tamminen oli Perussuomalaisten Nuorten toiminnanjohtaja.


title: Heikki Tamminen

text: Ennen politiikkaan liittyviä työtehtäviään Tamminen on työskennellyt varastomiehenä, it-huoltoteknikkona, huoltamotyöntekijänä ja palvelumestarina.


title: Heikki Tamminen

text: Reservinarvoltaan Tamminen on vääpeli.


title: Heikki Tamminen

text: Tamminen on ollut ehdolla vuosien 2012 ja 2017 kuntavaaleissa Salossa ja eduskuntavaaleissa vuonna 2015 Perussuomalaisten listalla.


title: Heikki Tamminen

text: Salon kaupunginvaltuustoon Tamminen valittiin molemmilla kerroilla. Eduskuntaan hän ei tullut valituksi.


title: Aulikki Miettinen

text: Aulikki Miettinen (s. 1951 Tampere) on suomalainen kirjailija ja kuvittaja.


title: Aulikki Miettinen

text: Miettinen valmistui Taideteollisesta korkeakoulusta 1974. Jo opiskeluaikoina hän teki animaatioita Pikku kakkoseen ja myöhemmin television muihin lastenohjelmiin. Valmistuttuaan jonkin aikaa graafikkona toiminut Miettinen on ollut sittemmin freelancer -taiteilija.


title: Aulikki Miettinen

text: Miettinen on sekä kuvittanut että julkaissut lastenkirjoja, osin nimellä "Klas Ahlvik".


title: Aulikki Miettinen

text: Miettinen sai Aapiskukko-palkinnon vuonna 2007.


title: Ailo Gaup

text: Ailo Gaup (18. kesäkuuta 1944 – 24. syyskuuta 2014) oli norjansaamelainen kirjailija ja uussamaani, jota on kutsuttu ensimmäiseksi ammattimaiseksi samaaniksi. Hän on kirjoittanut runokokoelmia, romaaneja ja omaelämäkerrallisia teoksia sekä ollut perustamassa saamelaisten kansallisteatteria Beaivváš Sámi Našunálateáhteria.


title: Ailo Gaup

text: Gaup syntyi Finnmarkissa vuonna 1944. Hänet lähetettiin nuorena Norjan eteläosiin sijaisperheeseen, jossa hän sai kristillisen kasvatuksen.


title: Ailo Gaup

text: Gaup keskittyi urallaan saamelaiskulttuurin elvyttämiseen. Hän työskenteli toimittajana Aftenpostenissa ja VG:ssä ja oli vuonna 1981 perustamassa saamelaisten kansallisteatteria Beaivváš Sámi Našunálateáhteria. Gaup koki omien sanojensa mukaan ensimmäisen vaiheen hengellisestä heräämisestään osallistuessaan Alattionjokeen rakennetun vesivoimalan vastustamiseen.


title: Ailo Gaup

text: Gaup kirjoitti 1980-luvulla kolme runokokoelmaa, "Joiken og kniven" (1982), "I Stallos natt" (1984) ja "Under dobbel stjernehimmel" (1986). Hänen ensimmäinen romaaninsa oli vuonna 1988 julkaistu "Trommereisen".


title: Ailo Gaup

text: Gaup vietti 1990-luvulla aikaa useita kertoja Esalen-instituutissa Kaliforniassa. Siellä Michael Harner opetti häntä uussamanismin käytäntöihin. Gaup asettui tämän jälkeen Osloon ja ryhtyi ammattimaiseksi samaaniksi. Alkuun norjalainen uussamanismi oli pitkälti kopio Harnerin opeista, mutta Gaupin ja muiden norjalaisten uussamanien johdolla paikallinen uussamanismi liikkui saamelaiseen suuntaan.


title: Ailo Gaup

text: Gaup kirjoitti 2000-luvulla omaelämäkerran "Sjamansonen".


title: Millionääri

text: Millionääri on ramopunk-yhtye Rehtoreiden esikoisalbumi. Se julkaistiin marraskuussa 1995 levymerkillä Poko Records.


title: Luettelo Andorran ruhtinaskumppaneista

text: Tämä on luettelo Andorran ruhtinaskumppaneista.


Office de Radiodiffusion Télévision du Mali (ORTM) on Malin valtiollinen yleisradioyhtiö.


title: Office de Radiodiffusion Télévision du Mali

text: Radiotoiminta silloisessa Ranskan Sudanissa alkoi vuonna 1957 yhden kilowatin keskiaaltolähettimellä, jonka kuuluvuusalue kattoi Bamakon ja sen lähiympäristön. Vuoteen 1960 saakka radioasema toimi nimellä "Radio Soudan". Maan itsenäistyttyä vuonna 1960 perustettiin "Radio Nationale du Mali". Vuonna 1962 se sai neljä lyhytaaltolähetintä, jotka mahdollistivat kuuluvuuden koko maassa. Televisiotoiminta alkoi Libyan tuella vuonna 1983, jolloin yhtiö sai nimen "Radiodiffusion Télévision du Mali". Nykyinen nimi on peräisin vuodelta 1992.


text: Yhtiöllä on nykyään kansallinen radio-ohjelma, kahdeksan alueellista radioasemaa ja kakkosohjelma Bamakossa. Kansallisen televisiokanavan lisäksi Bamakossa toimii kakkoskanava TM2. Radiolähetykset tapahtuvat etupäässä ULA-alueella, mutta yhtiöllä on yhä myös huonokuntoinen sadan kilowatin lyhytaaltolähetin Bamakossa. Televisiolähetykset ovat analogisia, mutta digi-TV:hen siirtyminen on suunnitteilla.


text: Maan hallituksen aiemmin tiukasti valvoma radio tarjoaa uutisia ja ajankohtaissisältöä, opetusohjelmia, viihdettä, kulttuuria ja uskonnollisia ohjelmia. Ranskan ja bambaran ohella käytetään jonkin verran paikallisia kieliä. Etupäässä ranskankielinen televisio näkyy lähinnä vain kaupungeissa. Suosittujen musiikkiohjelmien ja kulttuurikatsausten ohella se näyttää ulkomaisia sarjoja. Vuoden 1992 jälkeen Office de Radiodiffusion Télévision du Malin rinnalle on perustettu lukuisia paikallisia radioasemia.


title: Capsicum lanceolatum

text: Capsicum lanceolatum on paprikoiden sukuun ("Capsicum") kuuluva kasvilaji, jonka levinneisyysalue sijaitsee Guatemalassa, Meksikossa ja Hondurasissa. Lajista tunnetaan enää vain yksi luontainen esiintymä; muut ovat tuhoutuneet maaston raivauksessa viljelyskäyttöön.


title: Capsicum lanceolatum

text: Muiden sukunsa lajien tavoin "C. lanceolatum" on pystykasvuinen tuuhea pensas, joka voi kasvaa 1-5 metrin korkeaksi. "C. lanceolatum" eroaa muista paprikalajeista lehdillään, jotka ovat muodoltaan pitkänomaiset, 6–11 cm pitkät ja kasvavat vastakkaisina pareina.


title: Capsicum lanceolatum

text: "C. lanceolatum" kukkii toukokuusta joulukuuhun. Kukat kasvavat yksittäin. Kukkaperät ovat 1,5–3 cm pitkät kukinnan aikana ja kasvavat hedelmän kypsyessä 3-5 cm:iin. Kukassa on viisi kellervänvalkeaa tai valkoviolettia terälehteä, jotka sulautuvat tyvipäässä yhteen. Laji on itsepölyttävä.


title: Capsicum lanceolatum

text: Useimpien muiden villien paprikalajien tavoin "C. lanceolatum"in hedelmä on pieni ja pyöreä, halkaisijaltaan 7–10 mm, oranssinpunainen eikä lainkaan polttava. Siemenet ovat valkeahkoja tai mustia ja pituudeltaan 2-2,5 mm.


title: Capsicum lanceolatum

text: "C. lanceolatum"illa on 13 kromosomiparia. Muut 13-kromosomiparilliset paprikat ovat Brasiliassa kasvavia villilajeja, jotka tyypillisesti suosivat kosteita paikkoja ja tuottavat pieniä keltavihreitä ei-tulisia hedelmiä. "C. lanceolatum" eroaa näistä lajeista punertavilla hedelmillään.


title: Capsicum lanceolatum

text: "C. lanceolatum"in kasvuympäristö Guatemalassa ovat kosteat pilvimetsät 1 200–1 800 m:n korkeudessa. Laji on 13-kromosomiparillisista paprikoista pohjoisimmassa kasvava; muut ryhmän lajit esiintyvät pääasiassa kaakkoisessa Brasiliassa.


title: Capsicum lanceolatum

text: Laajin kuvaus "C. lanceolatum"ista ja sen kasvupaikoista on Paul C. Standleyn tutkimusmatkalta vuosina 1938 ja 1939. Matkan yhteydessä kerättyjä herbaarionäytteitä säilytetään nykyisin Chicagon luonnontieteellisessa museossa (Field Museum of Natural History) Laji on kuvattu myös vuonna 1974 Paul C. Standleyn yhteistyöllä.


title: Capsicum lanceolatum

text: Paul W. Bosland johti vuonna 1991 uutta tutkimusretkeä Guatemalaan aiemmin tutkituille paikoille vuosina 1938 ja 1939 tehtyjen tarkkojen muistiinpanojen avulla. Retken päämääränä oli kerätä lisää näytteitä tarkempaa tutkimusta varten, koska lajista ei ollut eläviä yksilöitä saatavilla tutkimuksiin. Standleyn kuvaamista sijainneista yhdestäkään ei enää löydetty "C. lanceolatum"ia, vaan kasvupaikat oli raivattu viljelysmaaksi tai niiltä löytyi uusiometsää. Alueelta ei myöskään löydetty uusia kasvustoja.


title: Capsicum lanceolatum

text:
Myöhemmin uudelta aiemmin tuntemattomalta paikalta 1 133 hehtaarin laajuiselta mayaketsaalin
("Pharomachrus mocinno") suojelualueelta löydettiin esiintymä, joka luokiteltiin "C. lanceolatum"iksi. Löydetyt kasvit poikkesivat aiemmin kuvatuista kukkien ja siementen värien osalta, mutta samankaltaista variointia tunnetaan myös muista paprikoista.


title: Capsicum lanceolatum

text: Perustuen muiden paprikalajien lisääntymisstrategioihin, Bosland on esittänyt, että ketsaali on tärkeä tekijä "C. lanceolatum"in siementen levittämisessä. Tätä tukisivat yhteinen levinneisyysalue ja se, ettei "C. lanceolatum" ole läsnä uudelleen metsittyneillä alueilla, missä muita pilvimetsälajeja kuitenkin esiintyy.


title: Capsicum lanceolatum

text: Boslandin mukaan villien paprikalajien luontaisten esiintymisalueiden suojeleminen on tärkeää, koska villilajeista saatava perimäaines voi mahdollistaa viljeltävien paprikoiden jalostamisen paremmin tauteja tai äärimmäisiä kasvuolosuhteita kestäviksi.


title: Capsicum lanceolatum

text: Lajin tieteellinen lajinimi ("lanceolatum") viittaa sen kapeisiin lehtiin. Mayankielinen nimi lajille on "IC", johon kuuluu naksautusäänne. Espanjankielisiä yleisnimiä lajille ovat "yerba de pajarito" (kirj. "pikkulinnun yrtti") ja "pajarito del rio" (kirj. "joen pikkulintu").


title: Pitkälampi (Ikaalinen)

text: Pitkälampi on Pirkanmaalla pohjoisessa Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pitkälampi on osa Vahojärven-Aurejoen aluetta.


title: Pitkälampi (Ikaalinen)

text: Erämaalammen pituus on 400 metriä, leveys 100 metriä ja sen pinta-ala on 2,4 hehtaaria. Se sijaitsee Vahojärvestä etelään Ikaalisten puolella Pitkänevalla, joka on ojitettu suo. Suo-ojat laskevat Pitkäjärveen kahden ojan kautta ja lammen laskuoja lähteen sen pohjoispäästä. Laskuoja laskee puoli kilometriä Ruuppanevalle, jossa sijaitsee Teerilampi. Se laskee vuorostaan Vahojärveen. Rantaviivan pituus on 850 metriä. Se on kokonaan suota ja lampi onkin autio. Lähin tie ohittaa sen 100 metriä pohjoisessa, jossa se haarautuu 150 metrin päässä kulkeviin Tampere-Seinäjoki-junaradan vierusteihin. Pohjoisessa Parkanon rajalle on matkaa 200 metriä.


title: The Thundermans

text: Les Thunderman (, ) on yhdysvaltalaisen Nickelodeon-kaapelikanavan nuorille suunnattu tilannekomediasarja. Televisiosarjan ensi-ilta Yhdysvalloissa oli 14. lokakuuta 2013. Sen luoma Jed Spingarnin.Thundermanin perhe asuu kuvitteellisessa Hiddenvillen kaupungissa. Vanhemmat lapset Phoebe ja Max joutuvat pitämään supervoimansa salaisuutena. Perheen ainoa lapsi, josta tulee supersankari, on Phoebe.


title: Emilia Vuorisalmi

text: Emilia Vuorisalmi (ent. Leppilampi; s. 1. helmikuuta 1979) on suomalainen kirjailija, televisiojuontaja ja lääkäri. Hän juonsi Yle TV2:lla esitettyä ihmissuhdeohjelmaa "Hehkua" vuonna 2013. Vuonna 2015 Vuorisalmi julkaisi tietokirjan rakkaudesta ja parisuhteesta.


title: Emilia Vuorisalmi

text: Emilia Vuorisalmi oli naimisissa Mikko Leppilammen kanssa vuosina 2005–2011. Heillä on yksi yhteinen lapsi, tytär Lilia.


title: Emilia Vuorisalmi

text: Vuorisalmi sai toisen lapsensa vuonna 2018. Poikalapsi syntyi helmikuussa. Lapsen isä on Suomen koripallomaajoukkueen joukkueenjohtaja Maurizio Pratesi, jonka Vuorisalmi tapasi keväällä 2017.


title: Takes 2 to Tango

text: Takes 2 to Tango on Jari Sillanpään esittämä musiikkikappale, jolla hän edusti Suomea vuoden 2004 Eurovision laulukilpailussa Istanbulissa. Kappaleen sävelsi Mika Toivanen ja sanoitti Sillanpää itse. ”Takes 2 to Tango” esitettiin semifinaalissa esiintymisjärjestyksessä ensimmäisenä. Kappale sijoittui semifinaalissa 14:nneksi eikä päässyt finaaliin.


title: Timothy Peake

text: Timothy Nigel Peake (s. 7. huhtikuuta 1972 Chichester, Sussex, Englanti) on britannialainen ESA:n astronautti. Peake valittiin ESAn avaruuslentäjäksi toukokuussa 2009.


title: Timothy Peake

text: Peake oli Retkikunnan 44 varamiehistön jäsen lennolle Sojuz TMA-17M. Ensimmäiselle avaruuslennolleen Peake laukaistiin 15. joulukuuta 2015 ISS-avaruusasemalle lähteneen Retkikunta 46:n jäsenenä.


title: Espartoheinä

text: Espartoheinä ("Lygeum spartum") on nykyisin ainut espartoheinien ("Lygeum") sukuun kuuluva kasvilaji. Se kasvaa noin 50–100 cm korkeaksi ja sillä on harmaanvihreät lehdet. Espartoheinän kukinnossa on vain kaksi tai kolme suurikokoista ja yksikukkaista tähkylää, joiden ympärillä on pitkiä karvoja.


title: Espartoheinä

text: Espartoheinä on kotoisin Välimeren alueelta ja sitä on tavattu Kreetalta ja Etelä-Italiasta länteen päin Iberian niemimaalle asti sekä Pohjois-Afrikassa. Espartoheinä kasvaa mereisessä ilmastossa noin 100–1000 m korkeudella merenpinnasta ja usein korkeammalla kuin espartohöyhenheinä ("Stipa tenacissima").


title: Onni von Zansen

text: Onni Fredrik von Zansen (7. toukokuuta 1872 Kuhmoinen – 22. helmikuuta 1947 Rauma) oli suomalainen arkkitehti.


title: Onni von Zansen

text: Zansen syntyi Kuhmoisissa maanmittari Fredrik Frithiof von Zansenin perheeseen ja kirjoitti ylioppilaaksi Hämeenlinnan lyseosta vuonna 1891. Hän opiskeli Helsingin yliopistossa ja Polyteknillisessä opistossa, josta Zansen valmistui arkkitehdiksi 1895. Ennen vuosisadan vaihdetta hän opetti Kuopion teollisuuskoulussa ja toimi samanaikaisesti myös Porin teollisuuskoulun johtajana. Lisäksi Zansenilla oli vuosina 1896–1898 arkkitehtitoimisto Raumalla yhdessä Yrjö Blomstedtin kanssa, joka tuolloin toimi opettajana Rauman seminaarissa. Hieman myöhemmin Zansen asettui vakituisesti Poriin, jonne hän avasi oman arkkitehtitoimiston. Sen työntekijöihin kuului lyhytaikaisesti muun muassa tamperelainen arkkitehti Torkel Nordman. Vuonna 1925 Zansen muutti Raumalle, jossa hän oli myös kaupunginvaltuuston jäsenenä.


title: Onni von Zansen

text: Zansen suunnitteli 1900-luvun alkuvuosina lukuisia varakkaiden porvarien yksityistaloja sekä Poriin että Raumalle. Tunnetuin niistä on Raumalla sijaitseva Sofronoffin talo (1912), jossa myöhemmin toimi Lönnströmin taidemuseo. Lisäksi hän on suunnitellut muun muassa Porin puuvillatehtaan ensimmäisiä rakennusvaiheita yhdessä August Krookin kanssa.


title: Kaksivarvaslaiskiaiset

text:
Kaksivarvaslaiskiaiset (heimo "Megalonychidae" ja sen ainoa nykyinen suku "Choloepus") on toinen nykyisistä laiskiaisheimoista. Suvun ja heimon ainoat nykyiset lajit ovat hoffmanninlaiskiainen ja kaksivarvaslaiskiainen.
Vaikka ne muistuttavat kolmivarvaslaiskiaisia ei niiden välillä ole läheisiä sukulaissuhteita.


title: Kaksivarvaslaiskiaiset

text: Kaksivarvaslaiskiaiset ovat lähempää sukua heimon Mylodontidae sukupuuttoon kuolleille maalaiskiaisille kuin nykyisille puissaeläville kolmivarvaslaiskiaisille.


title: Kaksivarvaslaiskiaiset

text: Kaksivarvaslaiskiaisten suku Choloepus muodostaa sukupuuttoon kuolleen Megalonyxin ja muiden Isoilta Antilleilta löydettyjen sukupuuttoon kuolleiden sukujen kanssa kaksivarvaslaiskiaisten heimon Megalonychidae.


title: Louise Lake-Tack

text: Dame Louise Lake-Tack (s. 26. heinäkuuta 1944) on antiguabarbudalainen poliitikko, joka toimi maansa kenraalikuvernöörinä 2007–2014.


title: Louise Lake-Tack

text: Lake-Tack syntyi ja kävi koulunsa Antigualla, ja kouluttautui sairaanhoitajaksi Britanniassa. Hän jatkoi opintojaan oikeustieteen oppilaitoksissa samalla kuin työskenteli hoitajana. Tämän jälkeen hän työskenteli tuomioistuimissa.


title: Louise Lake-Tack

text: Lake-Tack nimitettiin Antigua ja Barbudan kolmanneksi kenraalikuvernööriksi 2007. Hän oli virassaan ensimmäinen nainen. Tuohon aikaan vallassa oli Yhtynyt edistyspuolue (UPP), ja Antiguan työväenpuolue (ALP) boikotoi jo virkaanastujaisia sanoen että Lake-Tack oli "liian poliittinen henkilö" toimiakseen puolueettomana kenraalikuvernöörinä. Lake-Tack on esimerkiksi esiintynyt UPP:n vaalitilaisuuksissa. Vuonna 2014 hän joutui eroamaan, kun maan hallitus anoi hänen erottamistaan emämaa Britannian valtionjohdolta.


title: Louise Lake-Tack

text: Yksi arvostelun syy oli, että Lake-Tack ei ollut kaudellaan myöntänyt kansallisia arvonimiä työväenpuolueen poliitikoille. Arvostelu kiihtyi, kun hän viimeisinä virkapäivinään myönsi ritarinarvoja lähipiirilleen kuten pojalleen, puutarhurilleen ja sihteerilleen.


title: Rodney Williams

text: Williams syntyi Swetesissä, Antigualla. Hänen isänsä oli yksi maan pitkäaikaisimpia kansanedustajia. Hän seurasi isäänsä kansanedustajana 1984 tämän traagisen kuoleman jälkeen. Hänkin palveli kansanedustajana 20 vuoden ajan, ja oli ministeri vuosina 1992–2004.


title: Oligosoma

text: Oligosoma on suku skinkkejä. Suvun skinkit ovat melko pienikokoisia, ja suvun lajeja tavataan ainoastaan Uudessa-Seelannissa sekä Australialle kuuluvilla Norfolkinsaarella sekä Lord Howen saarella.


title: Oh My Ghostess

text: Oh My Ghostess (alun perin ) on televisioyhtiö tvN:n esittämä eteläkorealainen TV-sarja. Sen päärooleissa ovat Jo Jung-suk, Park Bo-young ja Kim Seul-gie.


title: Łańce

text: Łańce () on kylä Kornowacin kunnassa, Racibórzin piirikunnassa, Sleesian voivodikunnassa, eteläisessä Puolassa. Se sijaitsee noin kahden kilometrin päässä Kornowacin kylästä koilliseen, kahdeksan kilometrin päässä Racibórzin kaupungista itään ja 52 kilometrin päässä alueen pääkaupungista Katowicesta länteen.


title: Łańce

text: Kylän asukasluku on 520.


title: Karl Eusebius

text: Karl Eusebius (11. huhtikuuta 1611 – 5. huhtikuuta 1684) oli Liechtensteinin ruhtinas vuodesta 1627 kuolemaansa saakka. Hän peri kruunun isältään Kaarle I:ltä tämän kuoltua.


title: Karl Eusebius

text: Hän meni naimisiin kreivitär Johanna Beatrix von Dietrichstein-Nikolsburgin (n. 1625 – 26. maaliskuuta 1676) kanssa vuonna 1644. He saivat yhdeksän lasta:


title: Eero Holopainen (professori)

text: Eero Olavi Holopainen (s. 20. syyskuuta 1937 Kuhmo) on Helsingin yliopiston meteorologian emeritusprofessori. Hän on meteorologian ja ilmastodynamiikan asiantuntija.


title: Eero Holopainen (professori)

text: Holopainen kirjoitti ylioppilaaksi Kajaanin lyseossa 1956, valmistui filosofian kandidaatiksi Helsingin yliopistosta 1960, filosofian lisensiaatiksi Tukholman yliopistosta 1962 ja väitteli filosofian tohtoriksi Helsingin yliopistossa 1964. Työuransa hän aloitti Tukholman yliopiston meteorologian laitoksen assistenttina 1960. Holopainen palasi Suomeen 1962 akateemikko Erik Palménin assistentiksi Suomen Akatemiaan, jossa työskenteli vuoteen 1965, jolloin siirtyi Yhdysvaltoihin tutkijaksi Michiganin yliopistoon (Ann Arbor) vuosiksi 1965–1966. Seuraavaksi hänet palkkasi Ilmatieteellinen keskuslaitos ylimääräiseksi ylimeteorologiksi 1966–1967 ja sääosaston viransijaiseksi osastonjohtajaksi 1966–1968. Samaan aikaan Holopainen toimi myös Helsingin yliopiston meteorologian dosenttina 1966–1970. Helsingin yliopiston virkaatekevänä apulaisprofessorina hän toimi 1969–1970, apulaisprofessorina 1970–1971, virkaatekevänä professorina 1971–1973 ja meteorologian professorina 1973–1998. Yliopiston professorin kaikkia velvollisuuksia Holopaisen ei tarvinnut hoitaa 1984–1989, sillä hänet valittiin Suomen Akatemian tutkimusprofessoriksi viisivuotiskaudelle. Vierailevana professorina Holopainen toimi 1976 australialaisessa Monash-yliopistossa, 1979 yhdysvaltalaisessa Princetonin yliopistossa ja 1981 yhdysvaltalaisessa Wisconsinin yliopistossa (Madison).


title: Eero Holopainen (professori)

text: Päätyönsä ohessa Holopaisen aika riitti moneen häntä kiinnostavaan luottamustoimeen ja jäsenyyteen. Hän oli Euroopan keskipitkien sääennusteiden keskuksen (ECMWF) tieteellisen neuvonantokomitean jäsen 1976–1980 ja 1983–1990, Maailman ilmatieteen järjestön (WMO/ICSU) tieteellisen komitean jäsen 1980–1986 ja EU Human Capital and Mobility -ohjelman Earth Science -paneelin jäsen 1992–1994. Suomessa hän oli Ilmatieteen laitoksen johtokunnan jäsen vuodesta 1989 ja Pohjoismaisen ympäristöntutkimusohjelman ilmastonasiantuntijaryhmän jäsenenä vuodesta 1991. Holopainen toimi lisäksi Geofysiikan seuran puheenjohtajana 1971, Suomen maantieteellisen seuran työjäsenenä 1975, Suomalaisen Tiedeakatemian jäsenenä vuodesta 1974 ja Suomen Tiedeseuran jäsenenä vuodesta 1975. Ansioistaan hänet palkittiin 1975 Suomalaisen Tiedeseuran Theodor Homénin palkinnolla ja 1993 Geofysiikan seuran hopeisella Erik Palmén -mitalilla.


title: Eero Holopainen (professori)

text: Holopaisen tuotanto käsittää yli sata tieteellistä ja muuta meteorologian alaan liittyvää julkaisua.


title: Ylämaa (taajama)

text: Ylämaa on kirkonkylä, kaupunginosa ja taajama Lappeenrannassa Etelä-Karjalan maakunnassa. Vuonna 2014 taajaman väkiluku oli 436, pinta-ala 1,80 neliökilometriä ja väestötiheys 242,2 asukasta per neliökilometri. Ylämaa oli vuonna 2010 Lappeenrantaan liitetyn Ylämaan kunnan kuntakeskus. Se tunnetaan myös nimellä Lahnajärvi.


title: Ylämaa (taajama)

text: Ylämaa sijaitsee noin 36 kilometrin päässä Lappeenrannan keskustasta. Taajaman halkaisee yhdystie 3864 (Tapavainola–Ylämaa), ja sen eteläpuolitse kulkee seututie 387 (Lappeenranta–Vaalimaa). Vilajoen pää- ja sivuhaara yhtyvät Ylämaalla, jonka jälkeen joki virtaa Vaalimaantien toisella puolella olevaan Lahnajärveen. Taajaman tuntumassa on myös Lohonjärvi, jonka rannalla on yleinen uimaranta.


title: Ylämaa (taajama)

text: Ylämaan nähtävyyksiä ovat Ylämaan kirkko ja Ylämaan jalokivimuseo. Taajaman palveluihin kuuluvat päiväkoti, alakoulu, kirjasto, päivittäistavarakauppa, apteekki ja asiamiesposti.


title: Lori Greiner

text: Lori Greiner (s. 9. joulukuuta 1969) on yhdysvaltalainen keksijä, yrittäjä ja televisiopersoona. Hänet tunnetaan yhdysvaltalaisesta tositelevisio-ohjelmasta "Shark Tank", jota esittää Suomessa Nelonen sekä Jim-kanava nimellä "Leijonan Luola USA". Greinerilla on ollut vuodesta 1998 oma ohjelma QVC-ostoskanavalla. Hän toimii myös vuonna 1996 perustamansa For Your Ease Only -nimisen yrityksen hallituksen puheenjohtajana.


title: Lori Greiner

text: Lori Greiner on naimissa Daniel Greinerin kanssa, joka työskentelee talouspäällikkönä vaimonsa For Your Ease Only -yrityksessä.


title: Oskar (Saksan prinssi)

text: Oskar Karl Gustav Adolf (27. heinäkuuta 1888 – 27. tammikuuta 1958) oli saksalainen prinssi ja keisari Vilhelm II:n toiseksi nuorin poika.


title: Oskar (Saksan prinssi)

text: Oskar oli vuonna 1918 yksi ehdokas Suomen kuninkaaksi, mutta suunnitelma kaatui hänen isänsä vastustukseen.


title: Oskar (Saksan prinssi)

text: Oskar avioitui vuonna 1914 kreivitär Ina Marie von Bassewitzin kanssa. He saivat neljä lasta.


title: Frans Oskar Liewendal

text: Frans Oskar Liewendal (1818–1890) oli ruotsalaissyntyinen litografi. Hän tuli Fredrik Tengströmin vuonna 1834 Helsinkiin perustaman ensimmäisen litografisen painon johtoon Tukholmasta. Hän oli taitava kivipiirtäjä. Hän osti painon Tengströmiltä 1840-luvun lopulla. Hän sai suomalaisten setelien painatusoikeudet vuonna 1860.


title: Frans Oskar Liewendal

text: Liewendal piirsi ensimmäisen signeeratun litografian Suomessa, ja se esittää Englannin laivastoa pommittamassa Suomenlinnaa vuonna 1855. Hän piirsi ja kaiversi runsaasti muotokuvia ja maisemia.


title: Milla Bruneau

text: Milla Bruneau (o.s. "Paananen", s. 9. marraskuuta 1972) on suomalainen viihdealan tuottaja ja johtaja. Hän toimi Yellow Film & TV Oy:n operatiivisena johtajana ja vastaavana tuottajana syksyyn 2018 saakka ja siitä eteenpäin yrityksen hallituksen jäsenenä, neuvonantajana ja osakkaana. Hän on myös lahtelainen kunnallispoliitikko.


title: Milla Bruneau

text: Ennen siirtymistään Yellow Film & TV -tuotantoyhtiöön Bruneau toimi Metronome Film & Television Oy:n toimitusjohtajana ja vastaavana tuottajana vuodesta 2005 lähtien. Tätä ennen Bruneau on työskennellyt muun muassa Fremantle Mediassa ja Nordisk Film & TV:ssä. Bruneau toimi Yellow Film & TV:n operatiivisena johtajana 2013–2018.


title: Milla Bruneau

text: Bruneau on toiminut vastaavana tuottajana muun muassa seuraavissa sarjoissa: Downshiftaajat, Kimmo, Roba, Siskonpeti, Syke, YleLeaks, Antti Holma Show, Enbuske & Linnanahde Crew, Hyvät ja huonot uutiset ja Putous.


title: Milla Bruneau

text: Ennen Yellow Film & TV -tuotantoyhtiöön siirtymistään Bruneau toimi vastaavana tuottajana tv-sarjoissa, kuten Idols, Unelmakämppä, Kuorosota, Pakko tanssia, Big Brother, MasterChef, Junior MasterChef, Toisenlaiset frendit, Inno, Huvila & Huussi sekä Linnan tähdet.


title: Milla Bruneau

text: Bruneau on ollut Lahden kaupunginvaltuustossa vuodesta 2012 ja vuodesta 2017 sen puheenjohtaja. Lisäksi hän on ollut vuodesta 2015 kaupunginhallituksen jäsen ja Kokoomuksen valtuustoryhmän puheenjohtaja.


title: Milla Bruneau

text: Bruneau on naimisissa, ja hänellä kaksi lasta. Hänen aviomiehensä on yhdysvaltalainen.


Office de Radiodiffusion et Télévision du Niger (ORTN) on Nigerin kansallinen yleisradioyhtiö.


title: Office de Radiodiffusion et Télévision du Niger

text: Ranskan siirtomaahallinnon perustama Radio Niger aloitti toimintansa Niameyssa vuonna 1958. Sen käytössä oli aluksi yhden kilowatin keskiaaltolähetin ja neljän kilowatin lyhytaaltolähetin. Ohjelmissa puhuttiin ranskan lisäksi jonkin verran djermaa ja hausaa. Vuonna 1960 rakennettiin paikallisasema Zinderiin ja vuosina 1963–1968 pienet alilähettimet N’Guigmiiin, Zinderiin, Maïné-Soroaan, Gouréen, Ingalliin, Téraan, Tillabériin ja Gayaan. Niameyn lähellä sijaitsevaan Goudelin lähetyskeskukseen saatiin vuonna 1963 uusi 30 kilowatin lyhytaaltolähetin.


text: Televisiotoiminta alkoi Nigerissä vuonna 1964 yhtenä ensimmäisistä Saharan eteläpuolisista maista, mutta sitä käytettiin aluksi ainoastaan opetusvälineenä. Varsinaiset yleisölähetykset alkoivat televisiossa vuonna 1979. Paljolti ranskalaisten käsissä ollut radio- ja televisiotoiminta yhdistettiin julkishallinnolliseksi Office de Radiodiffusion et Télévision du Nigeriksi vuonna 1967. Vuonna 1972 Goudelista lähetettiin kahta valtakunnallista radio-ohjelmaa ranskaksi, hausaksi, fulaniksi, tuaregikieli tamajaqiksi, kanuriksi ja tubuksi. Radio Niger sai nimen "Voix du Sahel" (”Sahelin ääni”) vuonna 1974. Zinderiin ja muihin aluekeskuksiin perustettiin 1970-luvulla uudet alueradiot. Goudelin lähetyskeskus sai uuden 100 kilowatin lyhytaalto- ja 20 kilowatin keskiaaltolähettimen. Nykyään lähetystoiminta tapahtuu kokonaan ULA-alueella. Lyhytaaltolähetykset loppuivat vuonna 2012.


text: Nigerin radion ohjelmat on alusta lähtien suunnattu erityisesti maaseudulle ja niissä käytetään etupäässä paikallisia kieliä. Uutisten ja viihteen ohella ohjelmissa käsitellään muun muassa maatalouden ja terveydenhuollon ongelmia ja jaetaan käytännön neuvoja. Ensimmäinen maaseudun paikallisradio perustettiin vuonna 1999 Bankilaréen. Yksityinen radio- ja tv-toiminta vapautettiin vuonna 1993.


title: Loja Saarinen

text: Minna Carolina Louise ”Loja” Saarinen (o.s. Gesellius, 15. maaliskuuta 1879 Helsinki – 4. huhtikuuta 1968 Bloomfield Hills, Michigan, Yhdysvallat) oli suomalainen kuvanveistäjä ja tekstiilitaiteilija. Elämäntyönsä Loja Saarinen teki Yhdysvalloissa Michiganissa Cranbrookin akatemiassa, jonka kampusalueen pääsuunnittelijoita ja Taideakatemian ensimmäinen johtaja hänen miehensä arkkitehti Eliel Saarinen oli.


title: Loja Saarinen

text: Loja Gesellius oli liikemies Herman Otto Geselliuksen (1839–1902) ja Emilie Augusta o.s. Struckmannin (1849–1903) tytär ja Eliel Saarisen yhtiökumppanin arkkitehti Herman Geselliuksen sisar. Pari avioitui vuonna 1904 ja sai kaksi lasta, Eva-Liisan (myöhemmin tunnettu nimellä Pipsan Saarinen Swanson; 1905–1979) ja Eeron (1910–1961). Molemmat lapset loivat uran Yhdysvalloissa vanhempiensa jalanjäljissä, tytär sisustussuunittelijana ja poika arkkitehtinä.


title: Loja Saarinen

text: Taiteellisesti lahjakas Saarinen opiskeli kuvanveistoa Helsingin Taideteollisuuskeskuskoulussa lukuvuoden 1898–1899 ja piirustusta Suomen Taideyhdistyksen piirustuskoulussa 1899–1902. Hän opiskeli kuvanveistoa myös Pariisissa kesällä 1901 ja oli sen jälkeen kuvanveistäjä Viktor Malmbergin oppilaana Helsingissä.


title: Loja Saarinen

text: 1900-luvun kahdella ensimmäisellä vuosikymmenellä Loja Saarinen sekä toteutti miehensä rakennushankkeisiin liittyviä veistoksia ja arkkitehtuuripienoismalleja (tunnetuin on Eliel Saarisen Munkkiniemi–Haaga-suunnitelman pienoismalli, 1912–1915) että suunnitteli jo valmistuneisiin kohteisiin (muun muassa Hvitträskiin Kirkkonummelle) sisustuksen yksityiskohtia kuten valaisimia. 1910-luvulla hän kiinnostui tekstiilitaiteesta, erityisesti batiikki- ja kuultokudostekniikoista, ja debytoi tekstiilitaiteilijana yhteisnäyttelyssä tyttärensä Pipsanin kanssa Strindbergin taidesalongissa Helsingissä vuonna 1921.


title: Loja Saarinen

text: Eliel Saarisen voitettua toisen palkinnon Chicago Tribune -lehden toimitalokilpailussa Saariset muuttivat Michiganiin Yhdysvaltoihin vuonna 1923 ja asettuivat kaksi vuotta myöhemmin Cranbrookiin, jonka kampusalueen pääsuunnittelijaksi Eliel Saarinen oli palkattu. Cranbrookissa Loja perusti nimeään kantavan studion (Studio Loja Saarinen, toiminnassa 1928–1942), joka erikoistui tuottamaan käsinkudottuja käyttö- ja sisustustekstiilejä kampuksen eri rakennuksiin. Vuodesta 1932 vuoteen 1942 hän oli myös Cranbrookin Taideakatemian tekstiiliosaston johtaja.


title: Loja Saarinen

text: Hvitträskissä järjestettiin vuonna 2014 näyttely ”Loja Saarinen – Taidetta ja elämää Hvitträskissä ja Cranbrookissa”.


title: Ksenonheksafluoridi

text: Ksenonheksafluoridi (XeF) on ksenonin ja fluorin muodostama epäorgaaninen molekyyliyhdiste ja yksi jalokaasuyhdisteistä.


title: Ksenonheksafluoridi

text: Huoneenlämpötilassa ksenonheksafluoridi on värittöminä kiteinä. Nesteenä se on keltaista ja kaasuna väriltään kellanvihreää. Yhdiste reagoi erittäin voimakkaasti veden kanssa hydrolysoituen ensin ksenon(VI)oksifluoridiksi ja edelleen ksenontrioksidiksi. Ksenonheksafluoridi liukenee vetyfluoridiin keltaiseksi liuokseksi. Kiteisellä ksenonheksafluoridilla on useita kidemuotoja, muun muassa kaksi alkeiskopiltaan kuutiollista ja yksi monokliininen muoto. Molekyyligeometrialtaan se on VSEPR-teorian mukaisesti vääristynyt oktaedri. Ksenonheksafluoridi on erittäin voimakas hapetin ja kykenee esimerkiksi hapettamaan kulta(III)suolat hapetusluvulle +V. Se on sekä Lewis-happo että Lewis-emäs. Lewis-happojen kanssa se reagoi muodostaen XeF-ioneja ja Lewis-emästen kuten alkalimetallifluoridien kanssa se reagoi muodostaen heptafluoriksenaatti-ioneja sisältäviä (XeF) yhdisteitä. Piidioksidi reagoi yhdisteen kanssa piitetrafluoridiksi.


title: Ksenonheksafluoridi

text: Ksenonheksafluoridia voidaan valmistaa ksenonin ja fluorin välisellä reaktiolla. Reaktiossa käytetään huomattavaa fluoriylimäärää, ksenonin ja fluorin moolisuhde on noin 1:20. Reaktio tapahtuu nikkelistä tai Monel-metallista valmistetussa reaktorissa 400–700 °C:n lämpötilassa 20 barin paineessa.


title: Ksenonheksafluoridi

text: Ksenonheksafluoridia voidaan käyttää syntetisoitaessa fluorideja, joissa metalli on hyvin korkealla hapetusluvulla.


title: Seututie 522

text: Seututie 522 on Suomen itäisin seututie, joka johtaa Ilomantsista Hattuvaaran ja Kitsin kautta Lieksaan. Tien pituus on noin 132 kilometriä. Tie on osa Runon ja Rajan tietä. Tie on koko matkan ajan kaksikaistainen ja monin paikoin hyvin kapea. Noin 42 kilometrin mittainen osuus Hattuvaaran ja Kitsin välillä on sorapintainen.


title: Seututie 522

text: Tien vilkkain osuus on Ilomantsin ja Ryökkylän välillä, jossa kulkee keskimäärin yli tuhat ajoneuvoa vuorokaudessa. Pääosin tien liikennemäärät ovat kuitenkin erittäin alhaiset, Hattuvaaran ja Kitsin välisellä sorapintaisella osuudella alle 100 ajoneuvoa vuorokaudessa, muualla pääosin 100-300 ajoneuvoa vuorokaudessa.


title: Myanndash

text: Myanndash eli koann't on Kuolan niemimaan saamelaisten mytologioissa esiintyvä hahmo, joka on puoliksi mies, puoliksi villipeura. Myanndash tunnetaan etenkin kildininsaamelaisten keskuudessa ja sitä koskevia tarinoita kokosi etnografi Vladimir Charnolussky 1920- ja 1930-luvuilla. Tuolloin vanhempi väestö suhtautui myyttiin vielä suurella vakavuudella.


title: Myanndash

text: Myanndashin äidin sanotaan olleen noita, jonka peurauros astui hänen ollessaan muuttuneena villipeuran muotoon. Syntynyt lapsi oli asumuksen sisällä ihmishahmoinen, mutta ulkona peura. Myanndashin ja hänen äitinsä asumuksen erotti ihmisten maailmasta verinen joki. Aikuistuttuaan Myanndash halusi naimisiin ihmisen kanssa, mutta hänen äitinsä vastusti ajatusta, sillä ihminen ei voisi koskaan olla yhtä puhdas kuin Myanndash. Äiti kuitenkin lopulta suostui ja hankki pojalleen ihmisvaimon. Perinteen mukaan Myanndashin ja hänen vaimonsa lapset olivat ihmishahmoisia, mutta muuttuivat lopulta peuroiksi, sillä Myanndashin anoppi rikkoi tabua, jonka mukaan lasten kastelemiin vuotiin ei saa jäädä näiden hajua. Tuntiessaan hajun Myanndash joutui muuttumaan pysyvästi peurahahmoon ja pakenemaan tundralle.


title: Myanndash

text: Erään version mukaan myös Myanndashin vaimo muuttuu peuraksi, mutta toisen version mukaan hän säilyttää ihmishahmonsa ja avioituu uuden miehen kanssa. Tämä mies on kuitenkin kehno metsästäjä ja pariskuntaa säälivä peurahahmoinen Myanndash tarjoutuu antamaan pariskunnalle metsästysonnen, kunhan mies tappaa hänet. Tätä kautta Myanndash opettaa koko ihmiskunnan metsästämään.


title: Myanndash

text: Suomalainen kansanperinteen kerääjä Samuli Paulaharju kertoo "meänteis"-nimisestä oliosta, joka voi ilmestyä kodassa tai pirtissä yöpyvälle metsämiehelle ja joka kädellä koeteltuna tuntuu pehmeän karvaiselta.


title: Staalo

text: Staalo on saamelaiseen muinaisuskoon liittyvä ihmistä muistuttuva mutta sitä isompi pahantahtoinen olento. Uskomuksella on vanhakantaiset juuret, mutta sen etymologiasta ei ole varmuutta. Itse sana lienee myöhempää perua. Monissa tarinoissa ihminen ajautuu staalon kanssa painiin, jossa ihmisen usein onnistuu voittamaan oveluudellaan. Staalot olivat rikkaita, joten monien saamelaissukujen vaurautta on selitetty tällä. Staaloja esiintyy lähinnä erilaisissa tarinoissa, joten ei ole varmuutta, uskottiinko olentoihin oikeasti. Myöhäisperinteessä ne ovat kuitenkin muuntautuneet fikteiksi, joilla peloteltiin lapsia.


title: Staalo

text: Staaloon liittyvä mytologia lukeutuu saamelaisen uskomusperinteen vanhakantaisimpaan osaan, joskin siihen on myöhemmin sekoittunut myös aiheeseen alun perin liittymätöntä aineistoa. Staaloperinteeseen liittyy hyvin arkaaisia, tosin hämärtyneitä, viittauksia astraalimytologiaan. Staalon sanotaan olevan kuun poika ja toisten tietojen mukaan kuun tyttären "Áhčešeatnin" puoliso. Uskomuksiin on myöhemmin liittynyt erilaisia kulttuuriperinteitä, ja itse sana on melko myöhäinen. Vaikka staalolla ei varsinaisesti ole skandinaavisia eikä pohjoiseuraalaisia vastineita, Erkki Itkonen on löytänyt Siperiasta sitä muistuttavia ilkeitä metsänhenkiä.


title: Staalo

text: "Stállu"-sanan etymologiasta ei ole varmuutta. Sitä on yritetty johtaa norjan sanasta ’ståle’ ("iso, voimakas mies") ja ruotsin sanasta ’stål’ (”teräs”). Sanan alussa oleva kaksoiskonsonantti viittaa sanan myöhäiseen lainautumiseen.


title: Staalo

text: Lars Levi Laestadius liitti "stállun" saamelaisia ahdistelleisiin viikinkeihin ja pirkkalalaisverottajien hahmoihin.


title: Staalo

text: Staalo tunnetaan lähinnä erilaisista tarinoista, eikä niistä pysty päättelemään, uskottiinko staalon olemassaoloon todellisuudessa. Tavallisimmin staalo kuvataan huomattavasti ihmistä kookkaamaksi mieshahmoksi, joka on yleensä liikkeellä koiransa kanssa. Staalo oli vain hieman ihmistä suurempi olento. Se oli pahantahtoinen ja piti ihmisen lihasta. Se oli vahva, mutta myös kömpelö ja tyhmä.


title: Staalo

text: Perinteisesti eteläsaamelaiset ovat liittäneet staaloon, ja erityisesti hänen vaimoonsa, ihmissyöntiä ja veren imemistä pillillä. Nämä piirteet ovat pohjoisemmilla alueilla kerrotuissa tarinoissa paljon harvinaisempia.


title: Staalo

text: Kaikkein tavallisimmin staalotarina kertoo ihmisen ja staalon kohtaamisesta seuraavasta painiottelusta. Staalo kantoi aina mukanaan rikkomuksia. Monet saamelaiset ovat onnistuneet viemään nämä rikkaudet voitettuaan taitavuudellaan staalon painissa, millä selitetään joidenkin saamelaissukujen varakkuus. Staalon kanssa painivan piti tuntea perinne, eikä sitä saanut tappaa sen omalla veitsellä, sillä veitsi kääntyi iskijää vastaan. Ottelijan oli tapettava myös staalon koiran, sillä muuten se nuolisi isäntänsä haavat ja herättäisi tämän henkiin.


title: Staalo

text: Staalo-tarinoihin liittyy usein hyvin sadististia yksityiskohtia. Tarinoissa saamelainen itse kohtelee usein staaloa hyvin raa’asti. Teot motivoidaan tarinoissa esimerkiksi, sillä että staalo on syönyt saamelaislapsen. Psykoanalyyttisesti hahmo on saattanut olla sadistisen osavietin ilmenemä, sillä tarinoissa ilmenee usein suorat eroottiset mielleyhtymät. Staalo on halukas usein naimaan ihmistytön tai on jo mennyt naimisiin mutta syö kuitenkin tytön. Tarinoissa staalo usein myös kastroidaan.


title: Staalo

text: Eräänlainen staalo on myös ihmissyöjästaalo, lihatontta, jonka noita voi nostattaa vihamiehensä perään. Lihatontta on mahdollisesti henkiinherätetty vainaja tai elottomasta aineesta muovattu ja elolliseksi muutettu hahmo. Ihmissyöjästaalon saattaa joissakin tapauksissa nähdä vain se, jota vainoamaan hahmo on luotu. Hahmon luodessaan noita yleensä sitoutuu tähän omalla hengellään: jos staalo surmataan myös noita kuolee tai ellei staalo löydä uhriaan vuoden kuluessa se palaa surmaamaan luojansa. Tällaiseen ihmissyöjähahmoon liittyviä uskomuksia tavattiin vielä 1960-luvulla.


title: Staalo

text: Myöhäisperinteessä staalosta on lisäksi muovautunut niin sanottu fikti eli olento, johon aikuiset eivät usko mutta jolla lapsia pelotellaan. Joulun aikaan lapsia saatettiin pelotella esimerkiksi "juovlastállulla", jotta lapset olisivat hiljaa ja kiltisti. Vallattomasti käyttäytyvät lapset joulustaalo kerää säkkiin ja syö.


title: Makan Dioumassi

text: Makan Dioumassi (s. 21. heinäkuuta 1972 Pariisi) on ranskalainen kilpauransa päättänyt koripalloilija.


title: Makan Dioumassi

text: Dioumassi pelasi urallaan Ranskan lisäksi Italiassa, Espanjassa ja Iranissa.


title: Makan Dioumassi

text: Ranskan miesten maajoukkueessa Dioumassi kuului olympiahopeaa Sydneyssä 2000 saavuttaneeseen joukkueeseen. Hän pelasi myös EM-kilpailuissa vuosina 2001 (Ranska kuudes) ja 2003 (neljäs).


title: Mursili I

text: Mursili I oli Heettiläisten kuningas vuosina 1556 eaa.–1526 eaa. Heettiläisten vanhan valtakunnan aikaan. Hän ryösti ja hävitti Babylonin kaupungin, joka merkitsi vanhan Babylonian loppua. Hänen edeltäjänsä oli Hattusili I ja seuraajansa Hantili I.


title: Eva Österbacka

text: Eva Österbacka on suomalainen taloustieteilijä. Hän työskentelee taloustieteen professorina Åbo Akademissa. Aiemmin Österbacka on toiminut mm. erikoistutkijana Kelassa.


title: Eva Österbacka

text: Österbacka väitteli taloustieteen tohtoriksi Åbo Akademista vuonna 2004. Hänen väitöskirjansa "It Runs in the Family. Empirical Analyses of Family Background and Economic Status" käsitteli perhetaustan vaikutusta suomalaisten taloudelliseen asemaan.


title: Crawford Palmer

text: Henry Crawford Palmer (s. 14. syyskuuta 1970 Ithaca, New York) on yhdysvaltalais-ranskalainen kilpauransa päättänyt koripalloilija.


title: Crawford Palmer

text: Yliopiston jälkeen Palmer pelasi Ranskassa ja Espanjassa. Hän voitti NCAA:n mestaruuden vuonna 1991 ja Ranskan mestaruuden vuonna 2005.


title: Crawford Palmer

text: Ranskan miesten maajoukkueessa Palmer kuului olympiahopeaa Sydneyssä 2000 saavuttaneeseen joukkueeseen ja pelasi myös vuoden 2001 EM-kilpailuissa, missä Ranska sijoittui kuudenneksi.


title: Haidong

text: Haidong () on prefektuuritason kaupunki Kiinan Qinghain maakunnan itäosassa. Kaupungin pinta-ala on 13 044 neliökilometriä ja väkiluku 1,4 miljoonaa (2010). Kaupungin keskusta sijaitsee linnuntietä noin 30 kilometriä maakunnan pääkaupunki Xiningistä itäkaakkoon.


title: Haidong

text: Kaupungin nimi viittaa siihen, että se sijaitsee Qinghaijärven itäpuolella ("hǎi": lyhenne Qinghaijärvestä; "dōng": itä).


title: Haidong

text: Aiemmin Haidong oli prefektuuri Qinghaissa. Prefektuurista muutettiin prefektuuritason kaupungiksi 8.2.2013.


title: Haidong

text: Piirikuntatasolla kaupunki jaetaan kahteen kaupunkipiiriin ja neljään autonomiseen piirikuntaan (numerointi kuten oheisessa kuvassa):


title: Vlatko Pavletić

text: Vlatko Pavletić (2. joulukuuta 1930, Zagreb – 19. syyskuuta 2007, Zagreb) oli kroatialainen poliitikko ja akateemikko. Pavletić toimi joulukuusta 1999 helmikuuhun 2000 asti Kroatian presidentin virassa edellisen presidentin Franjo Tuđmanin kuoltua. Ennen virantoimitusta presidenttinä, hän toimi Kroatian parlamentin puhemiehenä. Pavletić suoritti vuonna 1975 tohtorin tutkinnon kroatian kielestä ja kirjallisuudesta Zagrebin yliopistossa. Hän edusti konservatiivista Kroatian demokraattinen liittoa.


title: Vlatko Pavletić

text: Pavletić kuoli 19. syyskuuta 2007 Zagrebissa.


title: Zlatko Tomčić

text: Zlatko Tomčić (s. 1945) on kroatialainen poliitikko. Hän toimi parlamenin puhemiehenä helmikuusta 2000 joulukuuhun 2003. Tomčićin edustaman Kroatian talonpoikaispuolueen voitettua vaalit vuonna 2000, toimi Tomčić hieman yli kahden viikon ajan Kroatian presidentin virantoimittajana. Hänet korvasi Stjepan Mesić.


title: Bortom synd och skam

text: Bortom synd och skam on ruotsalaisen blueskitaristi-laulajan Rolf Wikströmin yhdeksäs albumi, joka julkaistiin vuonna 1984 levymerkillä Nacksving.


title: Bortom synd och skam

text: Kaikki kappaleet kirjoittanut Rolf Wikström, ellei toisin mainita.


title: Polyetoksyloitu talialkyyliamiini

text: Polyetoksyloitu talialkyyliamiini eli POEA on rikkakasvimyrkkyjen kuten glyfosaatin kanssa käytettävä pinta-aktiivinen apuaine. Aine on huomattavasti myrkyllisempää kuin itse glyfosaatti.


title: Maurice Paléologue

text: Maurice Georges Paléologue (13. tammikuuta 1859 Pariisi – 18. marraskuuta 1944 Pariisi) oli ranskalainen diplomaatti, historioitsija ja esseisti.


title: Maurice Paléologue

text: Paléologuen isä Alexandru Paleologu oli Romanian Valakiasta kotoisin ollut vallankumouksellinen joka oli paennut Ranskaan yritettyään salamurhata Valakian hospodarina (prinssi) vuosina 1843–1848 olleen Gheorghe Bibescun vuoden 1848 Valakian vallankumouksen aikana. Alexandru oli yksi kolmesta Văcărescu-pajarisukuun kuuluneen Elisabeta Văcărescun aviottomasta lapsesta. Elisabetan äiti Zoe Văcărescu adoptoi tyttärensä lapset ja antoi heille kreikkalaisen tyttönimensä "Paleologu". Ranskan kielessä tämä sukunimi muuttui muotoon "Paléologue". Suvulla ei luultavasti ollut yhteyksiä Bysanttia hallinneeseen Palaiologos hallitsijasukuun vaikka jotkut Alexandrun esi-isät niin väittivätkin 1600-luvun lopulla.


title: Maurice Paléologue

text: Maurice Paléologue opiskeli oikeustiedettä ja valmistuttuaan hän meni vuonna 1880 Ranskan ulkoministeriön palvelukseen. Hän oli lähetystösihteerinä Tangerissa Marokossa, sen jälkeen Pekingissä ja myöhemmin Italiassa. Hän oli Ranskan suurlähettiläänä Bulgariassa 1907–1912 ja Venäjällä 1914–1917. Tämän jälkeen hän toimi ulkoministeriön pääsihteerinä Alexandre Millerandin hallituksessa vuonna 1920. Paléologue valittiin Ranskan akatemian jäseneksi vuonna 1928. Hän kuoli Pariisissa marraskuussa 1944 muutama kuukausi sen jälkeen kun kaupunki oli vapautunut saksalaismiehityksestä.


title: Maurice Paléologue

text: Diplomaatinuransa ohella Paléologue oli myös historioitsija, esseisti ja romaanikirjailija. Hän kirjoitti säännöllisesti Revue des deux Mondes-nimiseen kirjalliseen aikauslehteen. Hän kirjoitti useita teoksia Venäjän historiasta ja myös hänen suurlähettiläskaudellaan Venäjällä 1914–1917 pitämänsä päiväkirjat on julkaistu ("La Russie des tsars pendant la Grande Guerre", 1923).


title: Jessikka Aro

text: Jessikka Aro (s. 1980) on suomalainen toimittaja, joka on työskennellyt Yleisradion "Yle Kioskissa". Hänet palkittiin vuoden 2015 Bonnierin journalistipalkinnolla juttusarjasta ”Venäjän trollit Suomessa”.


title: Jessikka Aro

text: Kirjoittamiensa juttujen vuoksi Aro on joutunut Venäjä-mielisten trollien häirinnän kohteeksi. Aron mukaan muun muassa MV-lehti on osallistunut hänen mustamaalaamiseensa, ja Johan Bäckman on levittänyt hänestä virheellistä tietoa Venäjän medioissa väittäen hänen työskentelevän Yhdysvaltojen ja Viron turvallisuuspalveluille ja keräävän laitonta henkilörekisteriä Vladimir Putinin kannattajista.


title: Jessikka Aro

text: New York Timesin mukaan MV-lehti on kaivanut esiin Aron saaman tuomion amfetamiinin käytöstä vuodelta 2004. MV-lehden vääristelevä uutisointi huumetuomiosta johti yli 20 päätoimittajan allekirjoittamaan luotettavaa journalismia puolustavaan kannanottoon, joka julkaistiin 1. maaliskuuta 2016.


title: Jessikka Aro

text: Vuonna 2016 Johan Bäckman nimettiin pääepäillyksi tapauksessa, joka koski Aron vainoamista ja törkeää kunnianloukkausta. Myös erästä Yleisradion työntekijää epäiltiin avunannosta vainoamiseen. Bäckmania vastaan nostettiin syyte maaliskuussa 2018. Lokakuussa 2018 Bäckman tuomittiin käräjäoikeudessa Aron vainoamisesta, yllytyksestä törkeään kunnianloukkaukseen sekä törkeästä kunnianloukkauksesta ehdolliseen vankeuteen ja vahingonkorvauksiin. Bäckman ja MV-lehden perustaja Ilja Janitskin määrättiin maksamaan Arolle 60 000 euron suuruiset kärsimyskorvaukset sekä 28 000 euron oikeudenkäyntikulut. Oikeuden mukaan Bäckman oli puolentoista vuoden ajan jatkuneessa vihakampanjassa pyrkinyt tuhoamaan Aron maineen ja uskottavuuden toimittajana levittämällä hänestä valheellista tietoa ja saanut suuren joukon muita ihmisiä hyökkäämään Aroa vastaan, mikä heikensi Aron mahdollisuuksia elää normaalia elämää Suomessa. Helsingin käräjäoikeus tulkitsi, että Aron uskottavuus oli pyrittävä tuhoamaan, koska hän oli toimittajana tutkinut Venäjän informaatiovaikuttamista. Oikeuden mukaan Aro ei ollut kirjoittanut Bäckmanista valheellisia tai halventavia tietoja.


title: Jessikka Aro

text: Vuonna 2016 Aro pyrki keräämään 50 000 Yhdysvaltain dollaria kirjahankkeelle, jonka aihe on Vladimir Putinin hallinnon informaatiosodankäynti ja nimi "Vladimir Putin's Troll Empire". Elokuun puolivälissä koossa oli noin 30 000 dollarin edestä joukkorahoitusta. Aro on Yleisradion tehtävistä palkattomalla vapaalla kirjoittamassa kirjaa.


title: Euroopan Superliiga

text: Euroopan Superliiga on mahdollinen jalkapallon kilpasarja, jonka toteuttamisesta on olemassa jo alustava suunnitelma. Monikansallinen Superliiga korvaisi toteutuessaan Euroopan jalkapalloliiton hallinnoiman Mestarien liigan, ja siihen hyväksyttäisiin jäseniksi vain taloudellisesti suurimmat seurat Euroopan viidestä merkittävimmästä liigasta. Englannin, Ranskan, Espanjan, Italian ja Saksan menestyneimmillä joukkueilla olisi tulevaisuudessa mahdollisuus pelata toisiaan vastaan tässä suljetussa kilpasarjassa.


title: Euroopan Superliiga

text: Tammikuussa 2016 FC Bayern Münchenin ja Euroopan jalkapalloseurojen yhdistyksen puheenjohtaja Karl-Heinz Rummenigge kertoi ensimmäistä kertaa julkisuudessa ajatuksestaan perustaa monikansallinen kilpasarja Euroopan mantereelle.


title: Euroopan Superliiga

text: Kaksi kuukautta myöhemmin FC Barcelonan varapuheenjohtaja Susana Monje sekä Juventuksen puheenjohtaja Andrea Agnelli ilmoittivat tukevansa Rummeniggen visiota suljetusta, jalkapalloseurojen organisoimasta liigasta. Vain muutamia viikkoja aikaisemmin oli uutisoitu, että Manchester City, Manchester United, Chelsea FC ja Liverpool FC olivat lähettäneet edustajansa Lontooseen neuvottelemaan suunnitelmistaan Superliigaan liittyen. Edustajat olivat keskustelleet yhdessä miljardööri Stephen Rossin liikekumppanin kanssa. Myöhemmin maaliskuussa tiedotettiin, että Stephen Ross oli kertonut olevansa valmis tukemaan Superliiga -kampanjaa taloudellisesti. Lisäksi Rummenigge ilmoitti medialle käyneensä keskusteluja Uefan kanssa kolmannen euroturnauksen perustamisesta Mestarien liigan ja Eurooppa-liigan rinnalle; viitaten tällä Superliigaan.


title: Kari Lehtonen (jääkiekkovalmentaja)

text: Kari Lehtonen (s. 13. kesäkuuta 1966 Hämeenlinna) on suomalainen jääkiekkovalmentaja, joka siirtyi kaudeksi 2016–2017 SM-liigajoukkue KooKoon maalivahtivalmentajaksi.


title: Kari Lehtonen (jääkiekkovalmentaja)

text: Lehtonen aloitti maalivahtivalmentajan uransa Hämeenlinnan Pallokerhon junioreissa 1980-luvulla. Hän on sittemmin valmentanut myös Jokipojissa. Kaudella 2002–2003 Lehtonen toimi Suomen alle 16-vuotiaiden maajoukkueen maalivahtivalmentajana. Kaudeksi 2004–2005 hän siirtyi samaan rooliin alle 18-vuotiaiden maajoukkueeseen. Syksyn 2004 U-18 Junior World Cup päättyi seitsemänteen sijaan, kuten myös kevään 2005 MM-kilpailut.


title: Kari Lehtonen (jääkiekkovalmentaja)

text: Kauden 2007–2008 Lehtonen valmensi Norjan GET-ligaenin Stavanger Oilersissa valmennettavanaan mm. Norjan A-maajoukkueeseen kauden aikana noussut André Lysenstøen. Neljä seuraavaa kautta Lehtonen toimi Porin Ässien SM-liigajoukkueen maalivahtivalmentajana. Tuolloin hänen valmennettavistaan NHL:ään ja A-maajoukkueeseen sittemmin eteni Eero Kilpeläinen, Jussi Rynnäs ja Antti Raanta. Ässät ei edennyt Lehtosen aikakaudella puolivälieriä pidemmälle, mutta Antti Raanta onnistui ensin nousemaan hänen opeissaan joukkueen ykkösmaalivahdiksi kaudella 2011–2012. Seuraavalla kaudella 2012–2013 Raanta torjuikin Ässät Suomenmestaruuteen, saavutti useita henkilökohtaisia palkintoja, valittiin MM-joukkueeseen sekä sai kauden jälkeen NHL-sopimuksen. Lehtosen sopimusneuvottelut Ässien kanssa eivät kuitenkaan edenneet toivotunlaisesti hänen saatua sopimustarjouksia KHL:stä asti, joita vastaan Ässien seurajohto oli.


title: Kari Lehtonen (jääkiekkovalmentaja)

text: KHL-tarjouksista huolimatta Lehtonen palasi useiden kotoisten seikkojen myötä kaudeksi 2012–2013 Hämeenlinnan Pallokerhon maalivahtivalmennukseen. Hän valmensi ensimmäisellä sopimuskaudellaan mm. Mika Järvistä, joka debytoi kauden aikana A-maajoukkueessa ja siirtyi seuraavaksi kaudeksi KHL:ään. Kaudella 2013–2014 Lehtonen valmensi Frans Tuohimaata ja tulokaskauttaan pelannutta Juuse Sarosta, joista jälkimmäinen nousi HPK:n ykkösmaalivahdiksi. Saros voitti kauden aikana alle 20-vuotiaiden maailmanmestaruuden ja vuoden tulokkaalle myönnettävän Jarmo Wasaman muistopalkinnon sekä hänet valittiin myös miesten MM-joukkueeseen. HPK varmisti pudotuspelipaikkansa aivan runkosarjan viimeisellä kierroksella kymmenen ottelun voittoputken päätteeksi ja eteni Lomarengas-kierrokselta puolivälieriin saakka. Kesäkuussa 2014 Lehtonen teki vuoden mittaisen jatkosopimuksen HPK:n kanssa. Saman vuoden joulukuussa hän teki päävalmentaja Pasi Arvosen ja apuvalmentaja Vesa Viitakosken ohella 2+1-vuotisen jatkosopimuksen joukkueen kanssa. HPK sijoittui kauden 2014–2015 päätteeksi 11:nneksi. Samalla kaudella Lehtonen aloitti Suomen alle 20-vuotiaiden maajoukkueen maalivahtivalmentajana.


title: Kari Lehtonen (jääkiekkovalmentaja)

text: Kausi 2015–2016 HPK:lla osoittautui vaikeaksi. Joulukuussa 2014 seura tiedotti, että apuvalmentaja Vesa Viitakosken ja Lehtosen sopimuksessa olleita optioita ei käytetä. Kuukautta aiemmin HPK tiedotti, että päävalmentaja Pasi Arvosen korvaa kauden jälkeen Antti Pennanen. Arvonen ja Viitakoski lopulta erotettiin jo kesken kauden tammikuun 2016 lopulla, mutta Lehtonen sai jatkaa HPK:ssa loppukauden Olli Salon johtamassa valmennustiimissä. Joukkue sijoittui SM-liigan runkosarjassa sijalle 13. Maalivahtiongelmistakin kärsineen HPK:n maalilla esiintyi kauden aikana peräti viisi eri maalivahtia. Jere Myllyniemi aloitti joukkueen ykkösmaalivahtina, mutta hän kärsi syyskaudella loukkaantumisista. Myllyniemen loukkaantumista paikannut Eetu Laurikainen palasi NHL-organisaatioonsa. Lopulta HPK:n ykkösmaalivahdin paikan Myllyniemeltä itselleen nappasi Kalevan Pallon lainapelaaja Samu Perhonen. Lehtonen valmensi kauden aikana myös Suomea alle 20-vuotiaiden MM-kilpailuissa, jotka päättyivät maailmanmestaruuteen. Hänen valmennettavanaan joukkueessa olivat Kaapo Kähkönen, Veini Vehviläinen ja Emil Larmi.


title: Kari Lehtonen (jääkiekkovalmentaja)

text: Kaudeksi 2016–2017 Lehtonen siirtyi kaksivuotisella sopimuksella KooKoon maalivahtivalmentajaksi. Hän sai valmennettavakseen Lehtoselle Ässistä tutun Juha Järvenpään ja HPK:sta tutun Samu Perhosen.


Yushun tiibetiläisten autonominen prefektuuri (, "Yüxü Poirig Ranggyong Kü", ) on tiibetiläisille varattu autonominen prefektuuri Kiinan Qinghain maakunnan lounaisosassa. Prefektuurin pinta-ala on 197 954 neliökilometriä ja väkiluku 378 439 (2010). Prefektuurin päähallintopaikka on Yushun kaupunki , joka sijaitsee linnuntietä noin 600 kilometriä maakunnan pääkaupunki Xiningistä lounaaseen.


title: Yushun tiibetiläisten autonominen prefektuuri

text: Piirikuntatasolla autonominen prefektuuri jaetaan yhteen piirikuntatason kaupunkiin ja viiteen piirikuntaan (numerointi kuten oheisessa kuvassa):


title: Flaked

text: Flaked on yhdysvaltalainen Netflix-alkuperäissarja, jonka pääosissa nähdään Will Arnett, joka kehitti sarjan yhdessä Sukuvika-televisiosarjan luoneen Mitch Hurwitzin kanssa. Sarja koostuu kahdeksasta 30 minuutin jaksosta, jotka julkaistiin samaan aikaan 11. maaliskuuta 2016.


title: Flaked

text: Sarja kertoo Chipistä (Arnett), joka yrittää pyristellä askeleen omien valheidensa edellä. Sarjan naispääosaesittäjänä nähdään Ruth Kearney, joka esittää London nimistä tarjoilijaa joka päätyy keskelle kolmiodraamaa.


title: Flaked

text: "Flaked" on saanut kriitikoilta negatiivisen puoleisia arvosteluita. Rotten Tomatoes -sivustolla "Flaked" on 23:n arvostelun perusteella saanut arvosanakseen 35 %. Metacriticissä arvosana on 43/100.


title: Peter Christian Abildgaard

text: Peter Christian Abildgaard (1740–1801) oli tanskalainen eläinlääkäri ja lääkäri. 1770-luvulla hän oli professori Kööpenhaminassa ja julkaisi eläinlääketieteellisiä teoksia. Vuonna 1877 Tanskan valtio lunasti Abildgaardin perustaman eläinlääkäriopiston.